
Prezentul caiet de sarcini conține specificații tehnice și face parte integrantă din Documentația de atribuire aferentă procedurii de achiziție publică privind achiziționarea serviciilor de coaching individual online în cadrul proiectului „Consolidarea competențelor personalului din sistemul de gestionare a programelor și a altor structuri care sprijină implementarea acestor programe în vederea creșterii rezilienței și absorbției fondurilor europene”, cod proiect 2.099, cod SMIS 364534. Acest proiect este implementat de Agenția Națională a Funcționarilor Publici (ANFP) în calitate de beneficiar, în parteneriat cu Institutul Național de Administrație (INA) în perioada 28.08.2026 - 28.01.2029. Proiectul este cofinanțat din Fondul Social European Plus  (FSE+) prin Programul Asistență Tehnică (PoAT) 2021-2027.

În cadrul acestei proceduri, ANFP îndeplinește rolul de Achizitor, respectiv Autoritatea Contractantă în cadrul Contractului.

Prin depunerea unei oferte, ofertantul acceptă în prealabil condițiile generale și particulare care guvernează această achiziție, indiferent care sunt condițiile proprii de vânzare ale ofertantului. Ofertanții au obligația de a analiza cu atenție documentația de atribuire și de a pregăti oferta conform tuturor instrucțiunilor și specificațiilor tehnice conținute în documentație. Niciun cost suportat de operatorul economic pentru pregătirea și depunerea ofertei nu va fi rambursat, indiferent de rezultatul procedurii.

Fiecare document al ofertei va fi semnat de reprezentantul legal al operatorului economic. În cazul în care documentele sunt semnate de o altă persoană, aceasta va prezenta o împuternicire. Documentele redactate în alte limbi decât limba română se prezintă însoțite de traducerea legalizată în limba română.

Documentele vor fi emise pentru fiecare dintre operatorii economici, în cazul unei asocieri. 
Documentele eliberate de instituții/organisme oficiale abilitate sau de către terți trebuie să fie datate, semnate și, după caz, parafate conform prevederilor legale în vigoare și se vor prezenta scanate în format lizibil și semnate electronic de către ofertant.

Caietul de sarcini face parte integrantă din documentația pentru atribuirea contractului și constituie ansamblul cerințelor pe baza cărora se elaborează de către fiecare ofertant propunerea tehnică. Aceste cerințe reprezintă cerințe minime obligatorii. Oferta ce conține servicii inferioare celor prevăzute în caietul de sarcini sau care nu satisface cerințele caietului de sarcini va fi declarată ofertă neconformă și va fi respinsă.

Pentru scopul prezentei secțiuni a documentației de atribuire, orice activitate descrisă într-un anumit capitol din caietul de sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către ofertant că aceasta trebuia menționată pentru asigurarea îndeplinirii obiectului contractului.

Nu se admite copierea în tot sau în parte a caietului de sarcini în cadrul propunerii tehnice, ofertanții având obligația de a proba conformitatea ofertei cu cerințele acestuia prin prezentarea propriei abordări/metodologii asupra modului de îndeplinire a contractului și de rezolvare a eventualelor dificultăți legate de îndeplinirea acestuia.

Propunerea tehnică va cuprinde prezentarea de către ofertant a modului în care va respecta cerințele minime impuse, specificate mai jos.

Specificațiile tehnice care indică o anumită origine, sursă, producție, un procedeu special, o marcă de fabrică sau de comerț, un brevet de invenție, o licență de fabricație, sunt menționate doar pentru identificarea cu ușurință a tipului de produs și NU au ca efect favorizarea sau eliminarea anumitor operatori economici sau a anumitor produse. Aceste specificații vor fi întotdeauna considerate ca având mențiunea «sau echivalent».

Definiții și abrevieri
	Termen
	Înțeles

	Participant / coachee
	Persoana din grupul țintă care beneficiază de parcursul de coaching

	Parcurs de coaching
	Ansamblul activităților individuale dedicate unui participant: diagnoză inițială, acord de coaching, 10 sesiuni individuale și sesiune de urmărire ulterioară (follow-up)

	Parcurs finalizat
	Parcurs în care participantul a realizat toate cele 10 sesiuni de coaching

	Sesiune de fundamentare/cunoaștere
	Întâlnire scurtă (20–30 de minute) coach – participant, anterioară alocării definitive; nu se numără între cele 10 sesiuni

	PID
	Planul individual de dezvoltare, cu obiective de dezvoltare și indicatorii de progres asumați de către participant

	Feedback 360°
	Colectarea structurată și confidențială a opiniilor superiorului direct, ale colegilor și, după caz, ale subordonaților, privind comportamentele profesionale ale participantului

	EU Competency Framework
	Cadrul european de competențe pentru gestionarea și implementarea FEDR și a Fondului de coeziune, elaborat de DG REGIO (2017)

	Anexa 8 la Codul administrativ
	Normele privind cadrele de competențe generale și specifice, prevăzute în anexa nr. 8 la Ordonanța de urgență a Guvernului nr. 57/2019 privind Codul administrativ, cu modificările și completările ulterioare

	ICF
	International Coaching Federation (Federația Internațională de Coaching)

	EMCC	


	EMCC Global (organizație profesională pentru mentorat, coaching și supervizare)

[bookmark: _Toc243400795]Informații despre Autoritatea Contractantă

Agenția Națională a Funcționarilor Publici este organ de specialitate al administrației publice centrale, cu personalitate juridică, înființat pentru crearea și dezvoltarea unui corp de funcționari publici profesionist, stabil și imparțial și pentru evidența necesară gestiunii personalului plătit din fonduri publice. ANFP elaborează și propune politicile și strategiile privind managementul funcției publice și al funcționarilor publici, asigură evidența și managementul funcției publice, elaborează cadre de competențe generale, avizează cadrele de competențe specifice elaborate de autoritățile și instituțiile publice, elaborează reglementări comune aplicabile tuturor autorităților și instituțiilor publice privind funcțiile publice și instrucțiuni privind aplicarea unitară a legislației în domeniu. În domeniul formării, ANFP centralizează nevoile de instruire a funcționarilor publici, pe baza planurilor de perfecționare transmise de autoritățile și instituțiile publice, și le pune la dispoziția Institutului Național de Administrație (INA) și a altor furnizori de formare, în condițiile legii; colaborează cu INA la stabilirea tematicii specifice a programelor de formare specializată și de perfecționare a funcționarilor publici.

În îndeplinirea rolului său, Agenția îndeplinește atribuții în domeniile:
a)reglementarea funcției publice;  
b)evidența și managementul funcției publice și al funcționarilor publici;  
c)monitorizarea și controlul activităților referitoare la funcția publică și la funcționarii publici;  
d)evidența personalului plătit din fonduri publice;  
e)implementarea și gestionarea de programe finanțate din fonduri europene, precum și din alte surse legal constituite, în domeniul funcției publice și al funcționarilor publici; 
f)gestionarea implementării reformelor, investițiilor și obiectivelor specifice componentelor din Planul național de redresare și reziliență al României, aflate în responsabilitatea sa, în conformitate cu legislația în vigoare;
g) gestiunea personalului contractual din autoritățile și instituțiile publice.

[bookmark: _Toc243400796]Informații despre beneficiile anticipate de către Autoritatea Contractantă

Prin achiziționarea serviciilor de coaching individual online necesare implementării proiectului „Consolidarea competențelor personalului din sistemul de gestionare a programelor și a altor structuri care sprijină implementarea acestor programe în vederea creșterii rezilienței și absorbției fondurilor europene”, cod proiect 2.099, cod SMIS 364534, se vor obține următoarele beneficii directe și indirecte:
· clarificarea obiectivelor profesionale și a priorităților individuale în raport cu rolul ocupat pentru persoanele din grupul țintă;
· consolidarea abilităților de leadership, comunicare și colaborare;
· îmbunătățirea luării deciziilor, a gestionării situațiilor dificile și a responsabilizării;
· creșterea capacității de adaptare, reziliență și gestionare constructivă a presiunii profesionale; 
· identificarea convingerilor limitative, a resurselor personale, a comportamentelor utile și a opțiunilor de dezvoltare;
· dezvoltarea autonomiei profesionale, a judecății profesionale;
· elaborarea și urmărirea unui plan individual de acțiune, confidențial.

[bookmark: _Toc243400797]Cadrul general al sectorului în care Autoritatea Contractantă își desfășoară activitatea

Proiectul în cadrul căruia se realizează achiziția ce face obiectul prezentului caiet de sarcini, contribuie la consolidarea competențelor personalului din sistemul de coordonare, gestionare și control în vederea creșterii rezilienței și absorbției fondurilor europene.
Nevoia identificată
Gestionarea programelor de finanțare europene solicită personalului competențe care depășesc cunoașterea regulilor fondurilor: decizie sub presiunea termenelor, coordonarea unor echipe și instituții multiple, comunicarea cu beneficiarii, cu Comisia Europeană și cu structurile de audit, precum și adaptarea la digitalizare și la utilizarea responsabilă a inteligenței artificiale.
Aceste competențe se dezvoltă greu exclusiv prin formare de tip curs. Ele cer reflecție individuală, aplicare la locul de muncă și feedback, pe o durată suficientă pentru schimbarea comportamentelor. Fluctuația personalului și presiunea asupra structurilor de gestionare fac necesară și consolidarea rezilienței și a capacității de retenție a echipelor.
Repere europene și profesionale
	Reper
	Conținut relevant

	EU Competency Framework pentru FEDR și FC (DG REGIO, 2016)
	Cadru de referință pentru identificarea competențelor relevante personalului implicat în gestionarea și implementarea FEDR și a Fondului de coeziune, utilizabil pentru analiza nevoilor de dezvoltare.

	Roadmaps for Administrative Capacity Building – practical toolkit (DG REGIO / OCDE, 2020)
	Resursele umane sunt o pârghie centrală a capacității administrative, iar impactul măsurilor de resurse umane trebuie monitorizat.

	Comunicarea Comisiei ComPAct (2023)
	Agenda de competențe pentru administrația publică: leadership, transformare digitală, inteligență artificială.

	Standardele profesionale de coaching (ICF, EMCC)
	Competențe de bază, cod etic, confidențialitate, supervizare profesională, acreditare pe niveluri.



[bookmark: _Toc243400798]Factori interesați și rolul acestora

- Autoritatea de Management pentru Programul Asistență Tehnică 2021–2027, din cadrul Ministerului Investițiilor și Proiectelor Europene, cu rol de verificare, monitorizare și control al implementării proiectului;
- Agenția Națională a Funcționarilor Publici – în calitate de beneficiar și lider al proiectului ”Consolidarea competențelor personalului din sistemul de gestionare a programelor și a altor structuri care sprijină implementarea acestor programe în vederea creșterii rezilienței și absorbției fondurilor europene”, cod proiect 2.099, cod SMIS 364534, are calitate de autoritate contractantă; 
- Institutul Național de Administrație – în calitate de partener al proiectului „Consolidarea competențelor personalului din sistemul de gestionare a programelor și a altor structuri care sprijină implementarea acestor programe în vederea creșterii rezilienței și absorbției fondurilor europene”, cod proiect 2.099, cod SMIS 364534, precum și de structură cu atribuții în domeniul formării profesionale a funcționarilor publici;
- structurile orizontale MIPE, AM PoAT, AM Sănătate, AM Dezvoltare Durabilă, AM Creștere Inteligentă, Digitalizare și Instrumente Financiare, Curtea de Conturi - Autoritatea de Audit, Ministerul Finanțelor - Autoritatea de Certificare și Plată, Organismul Intermediar de Cercetare, Organismul Intermediar pentru Promovarea Societății Informaționale din rândul cărora vor fi nominalizați participanții la programul de coaching; 
- Operatorul economic contractat, care va derula activitățile contractului.

[bookmark: RevCap3][bookmark: _Toc243400799]DESCRIEREA SERVICIILOR SOLICITATE

[bookmark: _Toc243400800]Obiectivul general la care contribuie realizarea serviciilor

Programul Asistență Tehnică 2021-2027 (denumit în continuare „PoAT”) are drept scop asigurarea sprijinului pentru un proces de implementare eficientă și eficace a fondurilor în România, în conformitate cu principiile orizontale stabilite în art. 3 și 5 TUE (Tratatul privind Uniunea Europeană), inclusiv art. 10 TFUE (Tratatul privind Funcționarea Uniunii Europene), precum și cu principiile orizontale prevăzute la art. 9 din Regulamentul (UE) 2021/1060 (respectarea drepturilor fundamentale și a Cartei drepturilor fundamentale a UE, egalitatea de șanse, nediscriminarea, accesibilitatea pentru persoanele cu dizabilități, dezvoltarea durabilă și principiul DNSH).

Obiectivul general al proiectului vizează consolidarea competențelor personalului din sistemul de coordonare, gestionare și control (SMC), în vederea creșterii rezilienței și absorbției fondurilor europene.

[bookmark: _Toc243400801]Obiectiv specific ale proiectului la care contribuie realizarea serviciilor

Consolidarea pentru personalul implicat în gestionarea fondurilor europene a competențelor de leadership, reziliență și management organizațional, în scopul îmbunătățirii capacității de coordonare a echipelor și de gestionare a schimbării.

[bookmark: _Toc243400802]Serviciile solicitate: activitățile ce vor fi realizate

1. Servicii de organizare a 20 de pachete individuale de coaching și de elaborare a unui raport privind programul de coaching
2. Servicii de organizare workshop online 
3. Servicii de elaborare a unui ghid de bune practici

Prin implementarea contractului de servicii se urmărește:
– consolidarea competențelor de leadership, decizie, coordonare a echipelor, management al schimbării și reprezentare instituțională ale persoanelor cu funcții de conducere;
– dezvoltarea autonomiei profesionale, a judecății profesionale, a comunicării cu beneficiarii și partenerii, a prioritizării și a rezilienței persoanelor cu funcții de execuție;
– elaborarea, de către fiecare participant, a unui plan individual de dezvoltare și implementarea acestuia pe durata parcursului;
– transferul comportamentelor dezvoltate în activitatea curentă;
– furnizarea, către autoritatea contractantă, a unor date agregate și recomandări pentru politica de dezvoltare a personalului din sistemul de gestionare a fondurilor;
– diseminarea rezultatelor, concluziilor și recomandărilor programului printr-un workshop online;
– capitalizarea experienței programului într-un ghid de bune practici, publicat pe paginile web ale ANFP și INA.

Conform cererii de finanțare, programul de coaching individual se adresează unui număr de 20 de persoane din cadrul structurilor de coordonare, gestionare și control al fondurilor europene. Fiecare participant la programul de coaching va avea alocat un număr de 10 ședințe individuale. 
Componența grupului țintă
· Persoane cu funcții de conducere și/sau de coordonare a echipelor
· Persoane cu funcții de execuție
Lista participanților se comunică prestatorului de către Autoritatea Contractantă. Aceasta conține numele și prenumele, instituția, funcția, categoria de rol (conducere/execuție), datele profesionale de contact și persoanele de contact pentru feedbackul 360°, incluzând superiorul direct și colegi și/sau subordonați, după caz.

Înlocuirea participanților
Participanții desemnați nu se înlocuiesc. O condiție de participare la acest program de coaching este de a nu fi înlocuit participantul desemnat inițial – condiție ce rezidă din continuitatea procesului de coaching și implicit atingerea scopului pentru care se realizează acesta.

Principii metodologice obligatorii
	Principiu
	Cerință pentru prestator

	Bazat pe nevoi și competențe
	Fiecare parcurs pornește de la diagnoza inițială raportată la competențele profesionale, nu de la o tematică standard

	Contractare /acord
	Obiectivele de dezvoltare se stabilesc de participant împreună cu coachul. Participantul și coachul aliniază obiectivele asumate de participant cu nevoile participantului/instituției, pornind de la diagnoza inițială și de la competențele vizate de proiect.

	Orientare spre acțiune și transfer
	Între sesiuni, participantul aplică acțiuni concrete în activitatea curentă, analizate în sesiunea următoare

	Măsurabilitate
	Evaluarea inițială și cea finală folosesc aceleași instrumente

	Nediscriminare și accesibilitate
	Serviciile se adaptează nevoilor participanților, inclusiv ale persoanelor cu dizabilități, fără costuri suplimentare



Sesiunile individuale se vor derula online. Programul de coaching individual urmărește consolidarea/dezvoltarea competențelor personale și interpersonale relevante pentru activitatea participanților: organizare și planificare, atenție la detalii, identificarea timpurie și prevenirea problemelor, coordonarea echipelor și obținerea rezultatelor, precum și adaptarea la schimbare în contextul digitalizării și al utilizării unor instrumente noi, inclusiv de inteligență artificială. Coachingul sprijină aplicarea acestor abilități în situații reale de lucru.

Implementarea unui program de coaching individual este justificată de necesitatea consolidării capacității administrative și a calității actului decizional în cadrul sistemului de gestionare a fondurilor europene, în deplină corelare cu măsurile prevăzute în Foaia de parcurs la nivel național pentru implementarea fondurilor europene 2021–2027, care vizează profesionalizarea resurselor umane, creșterea performanței instituționale, reducerea riscurilor de neconformitate și eficientizarea proceselor aferente implementării programelor finanțate din fonduri europene. De asemenea, prestatorul selectat va avea ca responsabilitate organizarea unui workshop și elaborarea unui ghid de bune practici ca urmare a derulării programului de coaching. 

[bookmark: _Toc243400803]Servicii de coaching individual online
 
Prestatorul va acorda întregul suport necesar pentru realizarea pachetelor de coaching individual în cadrul proiectului „Consolidarea competențelor personalului din sistemul de gestionare a programelor și a altor structuri care sprijină implementarea acestor programe în vederea creșterii rezilienței și absorbției fondurilor europene”, cod proiect 2.099, cod SMIS 364534, respectiv:
· Desfășurarea unei sesiuni colective de început;
· Desfășurarea sesiunilor de fundamentare/cunoaștere pentru 20 de persoane;
· Desfășurarea a 10 sesiuni individuale de coaching online pentru 20 de persoane;
· Desfășurarea unei sesiuni colective de final;
· Desfășurarea sesiunii de follow-up;

Parametrii minimi ai serviciului de coaching individual online:
	Parametru
	Cerință minimă 

	Durata sesiunilor
	Minimum 60 de minute efective pentru sesiunile 2–9 și minimum 90 de minute efective pentru sesiunile 1 și 10

	Intervalul dintre sesiuni
	Minimum 7 zile lucrătoare și maximum 20 de zile lucrătoare între două sesiuni consecutive; depășirea se justifică în raportul lunar

	Durata unui parcurs
	5–7 luni de la sesiunea 1 până la sesiunea 10

	Formatul sesiunilor
	Online

	Programul sesiunilor
	De regulă între orele 08:30 și 17:00, în zilele lucrătoare; alte intervale, numai la cererea participantului

	Raport coach / participanți
	Maximum 5 participanți alocați unui coach

	Înregistrarea sesiunilor
	Interzisă (audio, video sau transcriere automată)

	Prezența/desfășurarea efectivă a sesiunilor
	Printscreen/Jurnal de conectare /proces verbal de derulare a sesiunii /care să indice ora de conectare, persoanele prezente la sesiune și durata sesiunii



Pentru pachetele de coaching individual:

Prestatorul va realiza un program complet de coaching individual online pentru 20 de persoane, incluzând pregătirea intervenției, alocarea coachului, contractarea relației profesionale de coaching, programarea și desfășurarea ședințelor, instrumentele de lucru, gestionarea confidențială a informațiilor, raportarea administrativă și evaluarea agregată a serviciilor. Acesta va fi prezentat Autorității contractante spre aprobare conform termenelor din calendar. 

Sesiunile de coaching se desfășoară exclusiv online, sincron și individual, prin link de acces la o platformă securizată de videoconferință (de tipul: Zoom, Teams, Webex sau echivalent) pus la dispoziție de către prestator. Sesiunile, materialele și comunicările se realizează în limba română. Frecvența respectă intervalul de 7–20 de zile lucrătoare dintre două sesiuni consecutive și durata de 5–7 luni a parcursului, cu justificarea abaterilor conform cerințelor de raportare.

Calendarul sesiunilor de coaching va fi stabilit de prestator, prin experții-cheie coachi, împreună cu Autoritatea Contractantă și cu participanții.

O sesiune individuală de coaching are o durată efectivă de minimum 60 de minute, respectiv minimum 90 de minute pentru sesiunile 1 și 10. Durata efectivă exclude conectarea, verificarea tehnică și activitățile administrative și se confirmă prin fișa de evidență a sesiunii.

Prestatorul va asigura posibilitatea verificării respectării duratei minime a sesiunilor individuale de coaching, prin punerea la dispoziția Autorității Contractante, la solicitarea acesteia, a evidențelor tehnice disponibile privind conectarea și durata participării, în măsura în care platforma utilizată permite generarea acestora (jurnal de conectare).

În afara celor 10 sesiuni individuale fiecare participant va beneficia din partea Prestatorului de:
- O sesiune de fundamentare/cunoaștere de 20–30 de minute, pentru verificarea compatibilității dintre coach și participant, înaintea alocării definitive. Părțile discută nevoile și așteptările, regulile de lucru și limitele confidențialității și confirmă dacă doresc să lucreze împreună.
Realocarea participanților către alt expert cheie - coach la cererea participantului este posibilă, în limita posibilităților/disponibilității, o singură dată după sesiunea de fundamentare/ cunoaștere. 

Diagnoza inițială
– aplicarea unui feedback 360°, cu minimum 4 respondenți: superiorul direct și cel puțin 3 colegi sau subordonați. Răspunsul superiorului direct este identificabil prin rol, iar răspunsurile colegilor și ale subordonaților se prezintă numai agregat, fără indicii care permit identificarea individuală;
· raportul individual de diagnoză se comunică participantului și coachului pentru definitivarea PID-ului;
– elaborarea unui raport de diagnoză agregat, anonimizat la nivelul grupului de participanți. Alocarea nominală coach–participant se transmite într-o anexă administrativă separată, cu acces restricționat.
Regulă de confidențialitate: rapoartele individuale de diagnoză și rezultatele feedback-ului 360° se transmit Autorității Contractante,  în format anonimizat și fără indicii care permit identificarea individuală. 

Participantul și coachul consemnează rezultatele urmărite, acțiunile și termenele asumate și analizează progresul pe parcursul sesiunilor, cu respectarea regulilor de confidențialitate.
- În cadrul sesiunii 1 are loc o întâlnire între participant– coach, în vederea stabilirii obiectivelor de dezvoltare asumate de participant. 
- Coachul și participantul redactează PID și fișa-sinteză PID, semnată de participant. Aceste documente rămân la participant și la coach. În maximum 10 zile de la sesiunea 1, prestatorul transmite Autorității Contractante numai confirmarea elaborării PID și ariile de competență vizate, în formă agregată, fără obiective sau indicatori individuali.

- O sesiune de evaluare ulterioară (follow-up), la cel mult 30 de zile după sesiunea 10, pentru analiza aplicării comportamentelor dezvoltate și a progresului perceput. Parcursul individual se consideră finalizat după cele 10 sesiuni. Îndeplinirea integrală a obligațiilor prestatorului include și sesiunea de follow-up, precum și celelalte activități și livrabile prevăzute în contract.

Aceste sesiuni vor fi incluse în costul pachetului pentru programul de coaching individual.
Fazele parcursului de coaching (orientativ)
	Faza
	Sesiuni
	Conținut minim

	Contractare
	1
	Obiective, PID, acord de coaching, regulile de lucru

	Explorare și conștientizare
	2–3
	Valorificarea rezultatelor diagnozei și ale feedback-ului 360°; stilul de lucru și de leadership; resurse și blocaje

	Acțiune și experimentare
	4–7
	Plan de acțiune; aplicare; analiza experiențelor dintre sesiuni; ajustarea strategiilor

	Consolidare și transfer
	8–9
	Integrarea noilor comportamente; anticiparea situațiilor de risc

	Închidere
	10
	Evaluarea atingerii obiectivelor PID; plan personal de sustenabilitate pe 6 luni; feedback privind procesul



Structura minimă a unei sesiuni
– deschidere;
– reflecție privind acțiunile asumate în sesiunea anterioară;
– obiectivul sesiunii de coaching, clarificări, discuție privind blocajele, oportunități, resurse, acțiuni necesare;
– stabilirea pașilor concreți până la sesiunea următoare;
– închidere și consemnarea fișei de evidență a sesiunii.

Sesiune inițială colectivă
Prestatorul (inclusiv experții cheie - coachi desemnați de prestator) va organiza o sesiune inițială colectivă online cu durata de minimum 2 ore cu toți participanții selectați și reprezentanți ai Autorității Contractante cu scopul de a realiza: 
- prezentarea conceptului de coaching (ce este și ce nu este coachingul, cum e deosebit de terapie, mentorat, consiliere, consultanță) 
- prezentarea programului, 
- exemple de abordări de coaching, care contribuie la clarificarea obiectivelor, inițierea și implementarea unor acțiuni/schimbări, crearea unui cadru de siguranță, suport, pentru reflecție, învățare din experiență, acțiune.
- explicarea cadrului și regulilor de coaching – contractul dintre expert cheie-coach și participant-coachee, care include prezentarea principiilor (confidențialitate, acceptare, ascultare, responsabilitate, transparență), clarificarea rolurilor și responsabilităților, prezentarea modalității de programare și stabilirea calendarului general etc. 
Participanți: cei 20 de participanți la coaching individual, superiorii ierarhici ai participanților, reprezentanți ai Autorității Contractante, reprezentanți ai prestatorului.

Sesiunea finală colectivă
Sesiunea finală colectivă  online va avea durata de minimum 2 ore și va avea ca scop reflecții privind rezultatele programului la nivel individual, transformări observate, concluzii și recomandări generale privind utilizarea coachingului ca modalitate de suport, reflecții și recomandări pentru cadrul instituțional care să susțină o cultură a dialogului, colaborării, cu abordări de coaching (de exemplu angajatul / managerul în calitate de coach pentru colegi).
Participanți: cei 20 de participanți la coaching individual, superiorii ierarhici ai participanților, reprezentanți ai Autorității Contractante, reprezentanți ai prestatorului.

Prestatorul va furniza o metodologie de evaluare a sesiunilor de coaching:
· Inițial (așteptări, obiective, autoevaluare inițială)
· Pe parcurs: feedback privind utilitatea, aplicarea acțiunilor, sprijinul perceput și compatibilitatea dintre participant și coach. Feedbackul se poate colecta la finalul fiecărei sesiuni, pentru ajustarea intervenției conform metodologiei.
· Final (satisfacție, progres perceput, aplicabilitate, reflecție privind dezvoltarea competențelor individuale în perioada de coaching, rezultate (dacă e cazul), recomandări etc).
· Evaluarea ține seama de implicarea participantului, de calitatea intervenției coachului și de condițiile instituționale de aplicare a acțiunilor stabilite. Progresul individual și satisfacția se analizează distinct de conformitatea prestării serviciilor.

Evaluarea serviciilor în urma implementării programului de coaching va cuprinde:
A. Feedback-ul participanților privind utilitatea programului de coaching, prin 1 chestionar la finalul programului de coaching, în ceea ce privește:
· gradul de satisfacție;
· utilitate percepută;
· aplicabilitate;
· progres perceput;
· calitatea organizării;
· calitatea formatului;
· compatibilitatea dintre participant și expertul-cheie coach;
· intenția de sustenabilitate.
Această evaluare va fi pusă la dispoziția ANFP.

B. Feedback de la experții-cheie coachi privind utilitatea programului, printr-un chestionar care vizează organizarea și metodologia programului, fără informații individuale confidențiale:
· dificultăți întâmpinate;
· reflecții;
· feedback și observații generale ale expertului-cheie coach;
· recomandări de acțiune pentru a sprijini multiplicarea impactului coachingului la nivel organizațional.
Această evaluare va fi pusă la dispoziția ANFP.

NOTĂ. Chestionarele de evaluare nu vor solicita și nu vor colecta informații referitoare la conținutul confidențial al sesiunilor de coaching.

Cerințe minime privind instrumentele
	Instrument
	Cerințe minime

	Autoevaluarea competențelor
	Minimum 8 competențe relevante pentru rolul participantului, cu descriptori comportamentali pe o scală unitară de 4 sau 5 niveluri. Corespondența cu anexa nr. 8 la Codul administrativ și cu EU Competency Framework se explică într-o matrice. Se prevăd versiuni adaptate rolurilor de conducere și de execuție, completabile în maximum 30 de minute.

	Feedback 360°
	Aceleași competențe; minimum 4 respondenți; anonimitatea respondenților (cu excepția superiorului direct); raport individual și raport agregat fără date identificabile



Ca și principii de lucru, prestatorul va ține cont de următoarele:
· abordarea va fi centrată pe participant, non-directivă sau integrativă, orientată spre obiective și acțiune;
· respect, imparțialitate, autonomie, lipsa discriminării și evitarea relațiilor duale ori a conflictelor de interese;
· obiective formulate clar și revizuite pe parcurs. Conținutul sesiunilor, PID și fișa-sinteză PID rămân confidențiale. Autoritatea Contractantă primește exclusiv informațiile administrative și rezultatele agregate prevăzute în secțiunea privind separarea informațiilor;
· continuitatea, pe cât posibil, a aceluiași expert cheie-coach pentru toate ședințele unui participant, dacă acesta din urmă nu invocă schimbarea coachului;
· instrumente și exerciții adecvate coachingului profesional, explicate înainte de utilizare;
· informare cu privire la delimitarea clară dintre coaching și consultanță, mentorat, formare, psihoterapie sau consiliere psihologică.

Serviciile de coaching nu includ diagnostic psihologic, evaluare clinică, psihoterapie, consiliere medicală, investigații disciplinare, evaluarea formală a performanței ori furnizarea către angajator a unor concluzii individuale despre personalitate, competență sau conduită.

Dacă apar nevoi care depășesc competența și obiectul coachingului, expertul-cheie coach explică limitele serviciului și recomandă participantului un profesionist sau un serviciu adecvat, fără a comunica Autorității Contractante conținutul confidențial, cu excepția obligațiilor prevăzute expres de lege.
Coachii nu pot avea, față de participanți sau față de membrii echipei de proiect a Autorității Contractante, raporturi de subordonare, de rudenie ori afinitate până la gradul al patrulea inclusiv, relații contractuale sau interese de natură să le afecteze imparțialitatea; fiecare coach semnează o declarație de imparțialitate înainte de alocare.
Coachii nu pot oferi participanților, pe durata contractului și în legătură cu acesta, servicii plătite în nume propriu și nu pot utiliza relația de coaching pentru promovare comercială.
Limitele confidențialității (risc iminent pentru viața sau sănătatea unei persoane, obligații legale de sesizare) se explică participantului în acordul de coaching.

Cerințe pentru desfășurarea online a sesiunilor de coaching și a workshop-ului:
	Cerință
	Nivel minim solicitat

	Acces
	Link individual sau sală virtuală protejată; pentru programul de coaching : acces numai pentru expert cheie-coach și participant, fără participanți neautorizați.

	Securitate
	Criptare în tranzit, autentificare adecvată, actualizări de securitate și control al accesului.

	Calitate
	Audio și video stabile; prestatorul asigură echipamentele și conexiunea necesare coachului.

	Suport
	Instrucțiuni de acces și canal alternativ de contact; remedierea incidentelor tehnice în timp util.

	Întreruperi
	Dacă o întrerupere tehnică imputabilă prestatorului depășește 10 minute, ședința se prelungește sau se reprogramează integral, fără cost.

	Localizarea datelor
	Prestatorul declară furnizorul platformei, stocarea datelor și localizarea prelucrării cu respectarea regulamentului GDPR.



Notă: Platforma online folosită de prestator pentru susținerea sesiunilor individuale de coaching va avea funcțiile de înregistrare dezactivate, iar coach-ul nu va utiliza dispozitive sau servicii externe pentru captarea conținutului. Este interzisă utilizarea oricărui instrument de inteligență artificială care înregistrează, captează, transcrie, analizează, sintetizează, stochează sau procesează conținutul sesiunilor de coaching ori datele/confidențialitatea participanților. 
– dacă platforma generează un jurnal de conectare (data, ora de început și de sfârșit, participanții conectați), acesta poate fi utilizat ca dovadă/document justificativ a prestării sesiunilor de coaching individual online și a workshop-ului online;
– acces fără instalarea de software pe stațiile de lucru ale participanților, compatibil cu browserele uzuale;

Ca documente justificative ale desfășurării sesiunilor de coaching online se va realiza:
- un printscreen la începutul sesiunii în care să se vadă  numele participanților, data și ora (ca dovadă administrativă) /
- un jurnal de conectare furnizat din platforma online prin care se vor susține sesiunile de coaching individual online 
și
- proces - verbal de derulare a sesiunii de coaching între expert cheie - coach și participant semnat electronic.

Autoritatea Contractantă comunică prestatorului lista participanților, datele de contact necesare și perioada de realizare, pe un canal securizat. Prestatorul contactează participanții și propune  calendarul și intervalele pentru ședințele de coaching. Programarea este confirmată electronic de către participant și expert cheie - coach. Calendarul sesiunilor poate fi modificat de expertul cheie - coach și participant de comun acord.
Ședințele neefectuate, întrerupte din culpa prestatorului sau neconfirmate de participanți nu se facturează; acestea se reprogramează în perioada contractului.
– sesiunile se programează cu minimum 5 zile lucrătoare înainte; calendarul lunar se comunică Autorității Contractante prin raportul lunar;
– o sesiune poate fi reprogramată de participant fără consecințe dacă anunță cu minimum 24 de ore înainte; reprogramarea se realizează în maximum 10 zile lucrătoare;
– reprogramarea din inițiativa prestatorului se anunță cu minimum 48 de ore înainte, cu excepția forței majore.
La finalizarea programului de coaching prestatorul va emite și distribui, în format electronic, certificatele de participare respectând Manualul de identitate vizuală.
Cheltuielile ocazionate cu etapele de certificare și distribuire a certificatelor către participanți vor fi suportate în întregime de către Prestator, ca parte integrantă a serviciilor de coaching. Autoritatea Contractantă verifică și aprobă modelul înainte de emiterea certificatelor, inclusiv din perspectiva respectării identității vizuale.

Monitorizare, asigurarea calității

– întâlniri lunare de monitorizare și coordonare între managerul de contract al prestatorului și echipa de proiect a Autorității Contractante, privind stadiul indicatorilor, rezultatele agregate ale feedbackului, riscurile și măsurile necesare;
– mecanism de sesizări: participanții și Autoritatea Contractantă pot sesiza managerul de contract; sesizările se soluționează în maximum 5 zile lucrătoare și se raportează;


[bookmark: _Toc243400804] Servicii de organizare workshop online

Prestatorul va organiza un workshop online cu durata de minimum 2 ore în cadrul proiectului „Consolidarea competențelor personalului din sistemul de gestionare a programelor și a altor structuri care sprijină implementarea acestor programe în vederea creșterii rezilienței și absorbției fondurilor europene”, cod proiect 2.099, cod SMIS 364534.

Workshopul urmărește prezentarea rezultatelor agregate ale programului și diseminarea concluziilor și recomandărilor raportului de coaching, inclusiv a recomandărilor pentru sprijinirea dezvoltării profesionale în instituțiile publice.

Participanți - aproximativ 30 de persoane: cei 20 de participanți la coaching individual, reprezentanți ai Autorității contractante, reprezentanți ai prestatorului și ai finanțatorului  și  reprezentanți  ai autorităților din grupul țintă al proiectului.

În atribuțiile Prestatorului intră realizarea și asigurarea următoarelor:
· agendă;
· obiective;
· metodologie;
· suport de prezentare;
· moderator/facilitator;
· testimoniale oferite voluntar de participanți, referitoare exclusiv la utilitatea generală a programului, cu acord distinct pentru orice publicare sau utilizare în promovare;
· concluzii;
· recomandări;
· chestionare feedback participanți workshop;
· raport workshop.

NOTĂ. Workshop-ul nu va include prezentarea situațiilor individuale discutate în cadrul ședințelor de coaching.

Cerințe minime suplimentare pentru workshop
	Element
	Cerință minimă

	Data
	Stabilită de Autoritatea Contractantă împreună cu prestatorul și comunicată cu minimum 15 zile înainte

	Durata
	Minimum 2 ore efective, fără timpul de conectare și de testare tehnică

	Platforma
	Minimum 50 de conexiuni simultane; acces din browser, fără instalare; săli separate pentru lucrul pe grupuri; sondaje; chat; partajare de ecran

	Echipa prestatorului
	Un moderator, minimum 2 coachi pentru facilitarea grupurilor și o persoană dedicată suportului tehnic

	Materiale
	Invitație, agendă, prezentarea rezultatelor, raportul de workshop realizat conform Manualului de Identitate Vizuală în vigoare la momentul realizării livrabilului



– invitațiile se transmit de AC, pe baza modelului elaborat de prestator; prestatorul gestionează înscrierea, link-urile de acces și reamintirile (cu 2 zile și cu o oră înainte);
– test tehnic cu vorbitorii cu cel puțin o zi lucrătoare înainte;
– raportul workshop-ului se predă în maximum 7 zile lucrătoare: agenda realizată, raportul de conectare, capturi de ecran cu elementele de vizibilitate, materialele, minuta cu concluziile și recomandările, rezultatele chestionarului de feedback;
– înregistrarea workshop-ului se face numai cu acordul AC și după informarea prealabilă a participanților, exclusiv pentru minută și pentru dosarul proiectului.

[bookmark: _Toc243400805] Servicii de elaborare ghid de bune practici

Prestatorul va realiza un ghid de bune practici care va fi diseminat către participanți și către toți cei interesați prin publicare pe pagina web a ANFP și INA la secțiunea dedicată proiectului „Consolidarea competențelor personalului din sistemul de gestionare a programelor și a altor structuri care sprijină implementarea acestor programe în vederea creșterii rezilienței și absorbției fondurilor europene”, cod proiect 2.099, cod SMIS 364534.

Ghidul va fi elaborat pe baza unor exemple anonimizate din experiența experților cheie-coachilor (nu neapărat din cadrul programului) care pot fi utile pentru reflecție și ca exemple de intervenții de succes prin coaching, a concluziilor generale rezultate din implementarea programului și a discuțiilor desfășurate în cadrul workshopului, fără utilizarea sau divulgarea informațiilor individuale confidențiale rezultate din sesiunile de coaching. Utilizarea IA în procesul de elaborare a ghidului se va limita la eventuala generare de imagini/infografice/scheme, cu etichetarea acestora ”generat cu IA”.

Ghidul va conține cel puțin:
· introducere;
· metodologia programului de coaching;
· tematica abordată;
· principalele lecții învățate;
· bune practici identificate în cadrul programului;
· exemple anonimizate din experiența experților cheie-coachilor (nu neapărat din cadrul programului) care pot fi utile pentru reflecție și ca exemple de intervenții de succes prin coaching;
· recomandări pentru dezvoltarea leadershipului;
· recomandări privind reziliența profesională;
· recomandări privind comunicarea și colaborarea;
· recomandări privind gestionarea situațiilor dificile;
· recomandări privind adaptarea la schimbare și digitalizare;
· concluzii și recomandări aplicabile organizațional.

Ghidul nu va conține exemple care permit identificarea unui participant.

Ghidul va avea un volum orientativ de 25–35 de pagini, va include grafică și elementele de identitate vizuală PoAT și va fi transmis în format editabil și PDF către Autoritatea Contractantă.
Cerințe suplimentare pentru ghid
	Element
	Cerință minimă

	Exemple anonimizate
	Minimum 8, structurate pe: context, provocare, intervenție de coaching, rezultat, lecții pentru reflecție; cel puțin un exemplu pentru fiecare dintre cele cinci arii de recomandări.

	Limbaj
	Limbaj clar, adecvat personalului din administrația publică; glosar al termenilor de coaching.

	Design
	Machetare profesională; minimum 3 infografice sau scheme; imagini cu licență care permite publicarea; imagini generate cu IA cu etichetarea ”generat cu IA”,  fără fotografii ale participanților.

	Accesibilitate
	PDF accesibil (text selectabil și căutabil, titlurile, paragrafele, listele, tabelele și celelalte elemente ierarhizate și etichetate semantic, nu doar diferențiate vizual prin font sau dimensiune, text alternativ pentru imagini, tabele cu structură identificabilă și antete asociate corect celulelor, contrast adecvat, link-urile să aibă etichete descriptive, să poată fi parcurse cu tastatura și să fie expuse corect tehnologiilor asistive, metadate relevante completate și titlu document în proprietăți, fonturi lizibile, spațiere adecvată, fără blocuri lungi de text), de maximum 10 MB, optimizat pentru publicarea web. Ca referință, se pot urmări cerințele EN 301 549.

	Formate predate
	PDF pentru publicare; fișier editabil (.docx); fișierele sursă ale machetei.

	Calitate
	Redactare și corectură finală; verificarea anonimizării de către managerul de contract desemnat de prestator. 



Etapele elaborării ghidului
– structura detaliată, transmisă spre aprobare conform graficului Gantt transmis de prestator la demararea contractului și agreat de Autoritatea Contractantă ;
– versiunea preliminară, conform graficului Gantt, care poate fi prezentată la workshop;
– integrarea concluziilor workshop-ului și a observațiilor Autorității Contractante;
– versiunea finală conform graficului Gantt.
Reguli de anonimizare
– nu se menționează nume, instituții, structuri, funcții unice, localități, programe, apeluri, proiecte sau date care permit identificarea directă ori indirectă a unei persoane;
– informațiile din program se folosesc numai agregat, sub forma unor tipare comune la cel puțin 3 participanți; nu se descriu cazuri individuale din program;
– exemplele individuale provin din experiența coachilor, cu modificarea elementelor nesemnificative, fără a altera lecția;
– documentul este revizuit având în vedere feedback-ul Autorității Contractante.

Acțiuni de organizare și evaluare a sesiunilor de coaching online și a workshopului online realizate de prestator:

Înaintea programului de coaching/ a workshopului:
· organizarea și alocarea resurselor necesare; 
· elaborarea unui chestionar de evaluare a sesiunilor de coaching (distribuit la finalul sesiunilor) și a workshop-ului online, împreună cu Autoritatea Contractantă; subiectele supuse evaluării și detaliile tehnice ale realizării acestuia vor fi agreate de comun acord cu Autoritatea Contractantă;
· menținerea legăturii cu Autoritatea Contractantă pentru desfășurarea sesiunilor și a workshopului; 
· asigurarea echipamentelor și conectivității necesare derulării sesiunilor în sistem online la un nivel profesionist;
· verificarea și asigurarea funcționării optime a echipamentelor și a conexiunii la internet.

Pe parcursul fiecărei sesiuni de coaching/ a workshopului:
· asigurarea existenței/completării printscreen/jurnal de conectare/proces-verbal derulare sesiune online și centralizarea acestora; 
· monitorizarea derulării sesiunilor/workshopului; 
· colectarea feedbackului din partea participanților și comunicarea concluziilor acestuia în timp util în vederea optimizării sesiunilor ulterioare; 
· asigurarea bunei implementări a contractului, inclusiv soluționarea situațiilor neprevăzute care pot apărea.

Calendarul estimativ al activităților este următorul:

	Nr,
Crt.
	Activități
	Livrabil
	2027
	2028
	Observații

	1. 
	Semnare contract
	Contract semnat/GBE depusă
	x
	
	

	2. 
	Emitere și transmitere Ordin începere
	Ordin emis
	x
	
	+conform contract după depunerea dovezii de constituire a garanției de bună execuție, 

	3. 
	Întâlnire de demarare a activităților (kick off meeting) 
	Minută
	x
	
	+ 5 zile lucrătoare de la primirea ordinului de începere, conform contract

	4. 
	Managementul contractului
Elaborare raport inițial
	Raport inițial cuprinzând planul de lucru și metodologia operațională
	x
	x
	+ 7 zile lucrătoare de la kick-off

	5. 
	Diagnoză inițială
	Raport de diagnoză inițială agregat
	x
	
	

	6. 
	Managementul contractului
-
	Minute întâlniri
	x
	x
	

	7. 
	 Derulare 20 de pachete individuale de coaching
	Raport privind programul de coaching, certificate de participare/ Fișe-sinteză PID (20)/ Evidența sesiunilor (fișe semnate, jurnale de conectare etc.)
	x
	x
	+ 7 zile lucrătoare de la finalizarea integrală a programului de coaching pentru toți cei 20 de participanți;
proces-verbal de recepție/certificat de acceptanță 

	8. 
	Derulare 1 workshop online
	Raport workshop
	
	x
	proces-verbal de recepție/certificat de acceptanță

	9. 
	Elaborare 1 ghid de bune practici
	Ghid de bune practici
	
	x
	proces-verbal de recepție/certificat de acceptanță

	10. 
	Monitorizare și evaluare continuă contract
	proces-verbal de recepție și proces-verbal de acceptanță, Minute întâlniri
	x
	x
	

	11. 
	Elaborare Raport activitate lunar
	Raport lunar
	x
	x
	+ 7 zile lucrătoare de la finalizarea lunii
proces-verbal de recepție/certificat de acceptanță

	12. 
	Elaborare Raport final 
	Raport final
	
	x
	proces-verbal de recepție final/certificat de acceptanță final





[bookmark: _Toc243400806]Rezultatele care trebuie obținute în urma prestării serviciilor

Implementarea Contractului în conformitate cu prevederile prezentului Caiet de Sarcini trebuie să conducă cel puțin la atingerea următoarelor rezultate finale măsurabile: 

	Nr. crt.
	
Rezultate așteptate


	1. 
	20 de pachete individuale de coaching pentru 20 de persoane realizate/20 Certificate de participare emise și distribuite

	2. 
	1 workshop online realizat

	3. 
	1 ghid de bune practici elaborat



[bookmark: RevCap4][bookmark: _Toc243400807]ATRIBUȚIILE ȘI RESPONSABILITĂȚILE PĂRȚILOR

Toate documentele/materialele elaborate și/sau concepute în cadrul acestui contract de Prestator, în vederea executării contractului, vor constitui proprietatea Autorității Contractante - Agenția Națională a Funcționarilor Publici cu excepția informațiilor individuale confidențiale și a instrumentelor preexistente/licențiate.

Autoritatea Contractantă este responsabilă pentru:
a) punerea la dispoziția Prestatorului a tuturor informațiilor disponibile pentru obținerea rezultatelor așteptate;
b) desemnarea cel puțin a unei persoane responsabile cu derularea contractului, în termen de 3 zile de la semnarea contractului în vederea asigurării managementului de contract, monitorizarea realizării tuturor documentelor referitoare la derularea contractului, monitorizarea permanentă și evaluarea periodică a gradului de îndeplinire a obiectivelor contractului; 
c) asigurarea tuturor resurselor care sunt în sarcina sa pentru buna derulare a Contractului;
d) menținerea legăturii permanente cu reprezentanții prestatorului și transmiterea răspunsurilor la solicitările de informații/documente care intră în atribuțiile și competența Autorității Contractante;
e) punerea la dispoziția Prestatorului a facilităților și/sau informațiilor pe care acesta le solicită și care sunt necesare îndeplinirii contractului;
f) verificarea prestării serviciilor în conformitate cu cerințele caietului de sarcini;
g) verificarea rapoartelor de activitate solicitate prin caietul de sarcini și depuse de prestator;
h) recepția și acceptanța serviciilor prestate și efectuarea plăților aferente serviciilor prestate, în baza facturii emise de prestator.
i) transmiterea listei nominale a participanților și a datelor de contact în termenele stabilite;
j)informarea participanților și a superiorilor direcți despre program și sprijinirea participării acestora;
k) verificarea livrabilelor și comunicarea observațiilor motivate în termenele stabilite.

Prestatorul este pe deplin responsabil pentru:
a) asigurarea planificării resurselor în raport cu graficul estimat pentru derularea contractului;
b) îndeplinirea obligațiilor sale, cu respectarea celor mai bune practici din domeniu, a prevederilor legale și contractuale relevante, precum și cu deplina înțelegere a complexității legate de derularea cu succes a contractului, astfel încât să se asigure îndeplinirea obiectivelor stabilite în cadrul “Consolidarea competențelor personalului din sistemul de gestionare a programelor și a altor structuri care sprijină implementarea acestor programe în vederea creșterii rezilienței și absorbției fondurilor europene”, cod proiect 2.099, cod SMIS 364534 în termenele prevăzute, inclusiv prin furnizarea asigurării că activitățile și rezultatele sunt realizate la parametrii calitativi solicitați;
c) asigurarea logisticii necesare desfășurării activităților contractului în bune condiții, precum și a personalului necesar;
d) propunerea și asigurarea de experți calificați pentru realizarea în bune condiții a activităților definite prin Caietul de sarcini;
e) asigurarea valabilității tuturor autorizațiilor și certificatelor (atât pentru organizația sa, cât și pentru personalul propus pentru realizarea serviciilor), care sunt necesare (conform legislației în vigoare) pentru prestarea serviciilor;
f) asigurarea unui anumit grad de flexibilitate în prestarea serviciilor în funcție de necesitățile obiective ale Autorității contractante la orice moment în derularea contractului în limitele cantităților, prețurilor unitare ofertate și termenelor de notificare stabilite în prezentul caiet de sarcini și în contract;
g) prezentarea rezultatelor în formatul/formatele care să respecte cerințele Autorității contractante;
h) colaborarea cu personalul Autorității contractante alocat pentru serviciile desfășurate conform Contractului (monitorizarea progresului activităților în cadrul Contractului, coordonarea activităților în cadrul Contractului, feedback);
i) îndeplinirea obligațiilor privind respectarea prevederilor aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii enumerate în anexa X la Directiva 2014/24;
j) asigurarea păstrării confidențialității documentelor, materialelor, datelor și informațiilor în legătură cu proiectul, care au fost indicate de către părți ca fiind confidențiale;
k) respectarea legislației naționale în vigoare pentru toate tipurile de activități și cheltuieli pe care le efectuează;
l) păstrarea în condiții de siguranță a datelor personale și informațiilor care sunt necesare pentru emiterea, utilizarea, procesarea documentelor utilizate în/și derivate din prestarea serviciilor în condițiile Regulamentului General privind Protecția Datelor Personale (Regulamentul (UE) 2016/679) și ale Legii nr.190/2018 privind măsuri de punere în aplicare a Regulamentului (UE) 2016/679 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), informații primite de la Autoritatea Contractantă și participanți, să nu le utilizeze în alte scopuri decât cel pentru care au fost primite și să ia toate măsurile prin care să prevină orice utilizare sau divulgare neautorizată a unor astfel de informații;
m) furnizarea la timp a tuturor serviciilor și activităților solicitate pentru obținerea rezultatelor stabilite prin caietul de sarcini;
n) realizarea cerințelor acestui contract respectând și aplicând cele mai bune practici în domeniu;
o) conformarea cu Ordinele administrative emise de managerul de proiect (responsabilul activități/coordonator) al autorității contractante;
p)  asigurarea măsurilor pentru evitarea apariției conflictului de interese.
q) respectarea limitei de participanți alocați unui coach și asigurarea echipei nominalizate în ofertă;
r) respectarea obligațiilor de identitate vizuală;
s) informarea de îndată a Autorității Contractante despre orice situație care poate afecta executarea contractului.

Prestatorul se obligă că orice rezultate sau drepturi legate de acestea, inclusiv drepturi de autor și/sau orice alte drepturi de proprietate intelectuală și/sau industrială, obținute în executarea sau ca urmare a executării serviciilor ce fac obiectul prezentului contract vor fi proprietatea Autorității Contractante, care le poate utiliza, publica sau transfera după cum consideră necesar, fără niciun fel de limitare geografică sau de altă natură.

Prestatorul nu va publica sau dezvălui nicio informație fără acordul prealabil scris al Autorității Contractante. În cazul unui dezacord, primează decizia Autorității Contractante.

În vederea respectării celor stipulate în contractul de servicii, Prestatorul va respecta următoarele principii profesionale și de performanță:
· Va demonstra Autorității Contractante că deține competențele profesionale și îndeplinește condițiile legale pentru asumarea calității de prestator al serviciilor contractate.
· Prin semnarea contractului de servicii, prestatorul va recunoaște importanța serviciilor pe care trebuie să le furnizeze și constrângerile financiare/materiale/de personal sau cele legate de termenele de realizare a activităților proiectului.
· Va acționa proactiv încât să asigure îndeplinirea obiectivelor contractului la termen și în limita fondurilor alocate, aceasta însemnând că:
· Va analiza cu atenție cerințele proiectului, graficul de desfășurare al activităților și va presta serviciile potrivit caietului de sarcini;
· Va asigura transmiterea la timp a documentelor/informațiilor, în mod corect și complet, lăsând părții destinatare un timp suficient pentru a răspunde/a lua măsurile necesare;
· Va obține, în timp util, din partea Autorității Contractante/echipei de proiect, toate informațiile suplimentare necesare în vederea realizării activităților pentru care a fost contractat;
· Va elabora și preda raportări în formatul agreat de comun acord cu Autoritatea Contractantă, în care informațiile furnizate să fie complete, clare, exacte, fără ambiguități și accesibile;
· Va alege, de fiecare dată, soluția care răspunde cel mai bine intereselor Autorității Contractante.

[bookmark: RevCap5][bookmark: _Toc243400808]ABORDARE ȘI METODOLOGIE ÎN CADRUL CONTRACTULUI

Prestatorul are libertatea și responsabilitatea de a planifica, organiza și desfășura activitățile aflate în sarcina sa, de a aloca resursele necesare pentru realizarea acestora, cu condiția respectării termenelor de finalizare.

În propunerea tehnică, ofertanții vor prezenta modalitatea de realizare a activităților/pachetelor de activități solicitate de Autoritatea Contractantă a fi desfășurate pentru îndeplinirea obiectivelor, abordarea și metodologia propuse, planul de lucru, resursele utilizate. 

Prestatorul se va conforma Ordinelor administrative emise în cadrul contractului de către Autoritatea Contractantă. Prestatorul va furniza tuturor părților implicate în proiect toate informațiile administrative și rezultatele agregate comunicabile solicitate referitoare la proiect.

[bookmark: RevCap6][bookmark: _Toc243400809] LOCUL ȘI DURATA DESFĂȘURĂRII ACTIVITĂȚILOR

Derularea activităților contractului va fi făcută la sediul Autorității Contractante din București, Bulevardul Mircea Vodă nr. 44, tronsonul III, intrarea C, sectorul 3, cod poștal 030669, la sediul Prestatorului, sau online pentru desfășurarea sesiunilor de coaching individual și a workshop-ului, după caz.

La sediul ANFP sau online vor avea loc întâlnirile de lucru cu prestatorul.

Începerea prestării serviciilor prevăzute în prezentul contract se realizează la data înscrisă în ordinul de începere emis de Autoritatea Contractantă și transmis Prestatorului. Perioada de execuție a contractului este de 12 luni de la data semnării contractului, corelată cu durata de implementare a proiectului. 

Durata contractului poate fi prelungită în corelare cu perioada de implementare a proiectului și a eventualelor modificări ale acestuia și etapelor intermediare monitorizate de către AM PoAT.

[bookmark: RevCap7][bookmark: _Toc243400810]RESURSELE NECESARE/EXPERTIZA NECESARĂ PENTRU REALIZAREA ACTIVITĂȚILOR ÎN CONTRACT ȘI OBȚINEREA REZULTATELOR

[bookmark: _Toc243400811]Numărul de experți pe categorie de expertiză necesară

Ofertantul va depune în cadrul propunerii tehnice Lista experților propuși pentru îndeplinirea contractului, cu indicarea numelui/numelor și a prenumelui/prenumelor expertului/experților și a experienței profesionale relevante însoțită de CV-ul, declarația de disponibilitate și documentele care dovedesc îndeplinirea cerințelor de calificări profesionale, specializare/perfecționare/competențe/abilități și experiență profesională specifică pentru fiecare expert propus.

Pentru realizarea activităților în cadrul Contractului, Autoritatea Contractantă anticipează că sunt necesare următoarele categorii de profesii:

	Categorie de profesii/domeniu al specializării
	Număr minim

	Manager de contract
	1

	Expert cheie - Coach
	5



Pentru buna implementare a activităților, prestatorul poate implica experți non-cheie, personal suport, personal administrativ și orice alt personal considerat a fi necesar, inclusiv pentru asigurarea suportului în funcționarea corespunzătoare a platformei online utilizată în derularea sesiunilor de coaching și a workshopului.


a) Experți cheie:

	Nr. crt
	Poziție expert
	Calificări/experiență
	Responsabilități

	1. 
	
Manager de  contract – 1 persoană
	Calificări profesionale:
Studii universitare absolvite cu diplomă de licență sau echivalentă.
Specializare/perfecționare/competențe/abilități:
Deținerea de cunoștințe în domeniul managementului de proiecte dovedite prin prezentarea unei diplome/ certificări, inclusiv diplome de studii superioare care au inclus în curriculumul educațional cursuri de management de proiect, sau echivalent sau orice certificare echivalentă sau prin recomandări/adeverințe/alte documente care să dovedească competențele specifice în domeniu. 
Experiență profesională specifică:
Participarea în minimum 1 (un) proiect/contract care demonstrează experiența specifică în calitate de manager / coordonator de proiect/contract.

Prin contract/proiect similar se înțeleg contracte/proiecte care au avut ca obiect servicii de formare profesională și/sau consultanță în domeniul dezvoltării organizaționale și al resurselor umane, constând în proiectarea și livrarea de intervenții structurate pentru dezvoltarea competențelor personalului, îmbunătățirea performanței și a colaborării în cadrul organizațiilor.
	·  Coordonarea membrilor echipei de experți cheie și non-cheie, organizarea și coordonarea acestora, asigurarea calității activităților desfășurate de către aceștia;
· Verificarea elaborării și depunerii la ANFP, în termenele prevăzute, a tuturor documentelor suport solicitate prin contract, precum și a livrabilelor, prevăzute în caietul de sarcini;
· Participă la toate activitățile contractului;
· Este responsabil de gestionarea integrală a contractului;
· Monitorizează modul în care sunt implementate toate activitățile prevăzute în caietul de sarcini;
· Este responsabil de planificarea resurselor și activităților în vederea respectării termenelor și obligațiilor asumate prin contract; 
· Este responsabil de asigurarea calității activităților, materialelor și livrabilelor, a respectării calendarului de livrare precum și a faptului că rezultatele contractului sunt conform standardelor de calitate din domeniu;
· Facilitează comunicarea și partajarea informațiilor; 
· Participă la diferite ședințe și la evenimentele proiectului;
· Asigură organizarea întâlnirilor de proiect, obținerea minutelor etc.;
· Realizează gestionarea riscurilor contractului;
· Reprezintă Prestatorul în relația cu Autoritatea Contractantă.

	2. 
	Expert cheie -coach – 5 persoane
	Calificări profesionale:
Studii universitare absolvite cu diplomă de licență sau echivalentă.
Specializare/perfecționare/competențe/abilități: 
Deținerea de cunoștințe în  coaching dovedite prin prezentarea unei certificări ANC (Specialist în activitatea de coaching cod COR 242412)/certificare ICF sau echivalent






Experiență profesională specifică:
Demonstrarea prestării a minimum 100 sesiuni de coaching individual cu profesioniști/ manageri/ personal din sectorul public/privat în cadrul unui contract/proiect sau mai multe.  




	· Susține sesiunile individuale de coaching, conform metodologiei aprobate;
· Participă la organizarea și desfășurarea sesiunilor colective inițială și finală pentru cei 20 de participanți și a workshopului de diseminare;
- Participă la realizarea rapoartelor (inițial, lunar, coaching și final);
- Participă la realizarea ghidului de bune practici, inclusiv recomandări;
- Contribuie la elaborarea celor două chestionare de feedback privind programul: unul completat de participant și unul completat de coach;
· Facilitează comunicarea și partajarea informațiilor; 

· Participă la diferite ședințe și la evenimentele proiectului.



Pentru pozițiile de mai sus vor fi nominalizate persoane diferite.

Având în vedere faptul că pentru „Componenta tehnică” a fost stabilit un număr de subfactori de evaluare, respectiv profilul experților (6 subfactori - experții alocați care constituie factori de evaluare), operatorii economici vor depune odată cu oferta și documentele justificative necesare demonstrării îndeplinirii cerințelor și pentru aplicarea factorilor de evaluare.

Ofertanții vor depune în cadrul propunerii tehnice: 
1. lista experților propuși pentru îndeplinirea contractului, cu indicarea numelor și prenumelor experților, poziția pentru care este propus fiecare expert și experiența profesională relevantă; 
2. documente doveditoare privind experiența profesională relevantă. Experiența profesională specifică în domeniu poate fi demonstrată prin recomandări, copie carte de muncă/ contracte de muncă, contract de colaborare/ prestări servicii, fișe de post, adeverințe sau orice alte documente similare ce vor conține datele de identificare ale contractului/proiectului în cadrul căruia au fost prestate activitățile prezentate drept experiență profesională specifică relevantă în contextul cerințelor de mai sus, tipul activității desfășurate precum și beneficiarul serviciilor ; 
3. documente doveditoare privind calificările profesionale (diplome, atestate, acreditări, certificări sau echivalent); 
4. documente doveditoare privind specializarea /perfecționarea/ competențe/ abilități (diplome, atestate, acreditări, certificări sau echivalent); 
5. CV-ul (cu accent pe aspectele relevante pentru expertiza necesară îndeplinirii activităților și obținerea rezultatelor dorite de Autoritatea Contractantă) 
6. Declarație de disponibilitate, semnată de fiecare persoană nominalizată, în original, și contrasemnată de reprezentantul legal împuternicit. Disponibilitatea va fi integrală pe toată durata de implementare a contractului de servicii, asumată prin semnarea declarației de către persoana nominalizată și reprezentantul legal al Prestatorului. 
7. Declarație privind confidențialitatea, conflictul de interese și respectarea codului etic profesional aplicabil.

[bookmark: bookmark26][bookmark: _Toc388967792][bookmark: _Toc395352079][bookmark: _Toc467053977][bookmark: _Toc243400812]Experți secundari (experți non-cheie), personal administrativ și personal suport pentru activitatea experților principali în cadrul Contractului

Ofertantul va propune și asigura experții secundari care oferă suport experților cheie și alături de care se poate asigura implementarea contractului în cele mai bune condiții.

Rolul acestora în activitățile contractului va fi evidențiat în cadrul metodologiei, al organizării și prestării serviciilor, împreună cu modalitatea în care Ofertanții asigură accesul la experții non-cheie pe perioada derulării Contractului, precum și modul în care este gestionată activitatea acestora în cadrul Contractului. 

Contractantul va asigura personalul administrativ care este necesar pentru desfășurarea activității echipei sale. În plus, Contractantul va asigura (după caz și dacă se consideră necesar) pentru serviciile din contract, personal de backstopping/suport pentru prestarea serviciilor.

Prin personal de backstopping se înțelege personalul de înaltă calificare al contractantului care sprijină echipa în planificare, organizare și controlul calității. Preluarea atribuțiilor unui expert-cheie de către o altă persoană se realizează numai cu respectarea procedurii de înlocuire și a cerințelor de calificare și experiență prevăzute în documentația de atribuire.

[bookmark: _Toc388967793][bookmark: _Toc395352080][bookmark: _Toc467053978][bookmark: _Toc243400813] Alte cerințe legate de personalul direct implicat în prestarea serviciilor

Toți experții trebuie să nu se afle în niciun fel de situație de incompatibilitate cu responsabilitățile acordate lor și/sau cu activitățile pe care le vor desfășura în cadrul Contractului. În plus, pe toată durata de implementare a contractului, Contractantul va lua toate măsurile necesare pentru a preveni orice situație de natură să compromită realizarea cu imparțialitate și obiectivitate a activităților desfășurate pentru realizarea obiectivelor asociate Contractului.

Contractantul trebuie să se asigure și să urmărească cu strictețe ca oricare dintre experții principali propuși să cunoască foarte bine și să înțeleagă cerințele, scopul și obiectivele Contractului, cerințele legislației românești relevante, specificul activităților pe care urmează să le desfășoare în cadrul Contractului precum și a responsabilităților atribuite.

Ofertantul trebuie să se asigure și să garanteze Autorității Contractante că “experții-cheie” pe care îi propune sunt disponibili pe întreaga durată a Contractului pentru realizarea activităților prevăzute și obținerea rezultatelor agreate prin intermediul Contractului, indiferent de perioada de desfășurare a activităților în cadrul Contractului.

Niciun expert-cheie propus nu trebuie să se afle, pe durata derulării contractului, într-o situație de conflict de interese cu responsabilitățile atribuite sau cu activitățile pe care le desfășoară.

Experții propuși vor întreprinde toate demersurile necesare pentru a preveni sau stopa orice situație care ar putea compromite executarea obiectivă și imparțială a prevederilor contractuale. 

Conflictele de interese pot apărea în mod special ca rezultat al intereselor economice, afinităților politice ori de naționalitate, legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul derulării proiectului trebuie notificat în scris către Agenția Națională a Funcționarilor Publici, în termen de maximum 2 zile lucrătoare de la apariția acestuia, cu obligația Prestatorului de a înlocui persoana aflată în această situație pentru a asigura desfășurarea activităților în condițiile prevăzute în această documentație de atribuire.

Pe perioada de derulare a contractului, în cazuri foarte bine justificate, experții propuși de către ofertant pot fi înlocuiți, doar cu acordul Autorității Contractante, cu alte persoane care să îndeplinească întocmai condițiile solicitate în documentația de atribuire. 

Înlocuirea experților cheie care au fost nominalizați în cadrul ofertei se poate face doar prin act adițional. 
a) Noul personal de specialitate nominalizat trebuie să îndeplinească cel puțin criteriile de calificare/selecție prevăzute în cadrul documentației de atribuire; 
b) Noul personal de specialitate nominalizat trebuie să obțină cel puțin același punctaj ca personalul propus la momentul aplicării factorilor de evaluare.

NOTĂ! Schimbarea/ înlocuirea experților cheie se va efectua numai cu aprobarea Achizitorului, în condițiile legii prin act adițional la contractul de referință, și numai în cazuri excepționale (de exemplu în caz de deces, caz de boală sau accidente, demisie sau ineficiență în implementare) și numai cu respectarea acelorași condiții solicitate în documentația de atribuire.

Propunerea de înlocuire se transmite în maximum 5 zile lucrătoare de la apariția situației. 
Participanții alocați coachului înlocuit sunt informați de prestator; sesiunea de fundamentare/ cunoaștere cu noul coach se organizează fără costuri suplimentare și nu se numără între cele 10 sesiuni.

[bookmark: _Toc243400814]Infrastructura Contractantului necesară pentru desfășurarea activităților Contractului

Ofertantul devenit Contractant trebuie să se asigure că personalul care își desfășoară activitatea în cadrul Contractului, dispune de sprijinul material și de infrastructura necesară pentru a permite acestuia să se concentreze asupra realizării activităților din cadrul Contractului.

Infrastructura prezentată de ofertant în propunerea tehnică trebuie să fie adecvată scopului contractului și să îndeplinească cerințele funcționale și legale aplicabile. Ofertantul demonstrează că deține sau are acces la infrastructura și sprijinul material necesare.

[bookmark: _Toc243400815] Infrastructura și resursele disponibile la nivel de Autoritate Contractantă pentru îndeplinirea Contractului

Autoritatea Contractantă pune la dispoziție spații de birouri pentru întâlnirile cu echipa de proiect și infrastructura IT aferentă. Întâlnirile virtuale de management pot utiliza Webex, Teams, Zoom sau echivalent. Platforma pentru desfășurarea sesiunilor de coaching și workshop rămâne în responsabilitatea prestatorului.
Pentru monitorizarea contractului, Autoritatea Contractantă dispune de resurse de tip software utilizate pentru accesarea și analizarea rezultatelor din Contract sau pentru planificarea și monitorizarea activităților.

[bookmark: RevCap8][bookmark: _Toc243400816]CADRUL LEGAL CARE GUVERNEAZĂ RELAȚIA DINTRE AUTORITATEA CONTRACTANTĂ ȘI CONTRACTANT (INCLUSIV ÎN DOMENIILE MEDIULUI, SOCIAL ȘI AL RELAȚIILOR DE MUNCĂ)

Ofertantul devenit Contractant are obligația de a respecta în executarea Contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii enumerate în anexa X la Directiva 2014/24, respectiv:
a. Convenția nr. 87 a OIM privind libertatea de asociere și protecția dreptului de organizare;
b. Convenția nr. 98 a OIM privind dreptul de organizare și negociere colectivă;
c. Convenția nr. 29 a OIM privind munca forțată;
d. Convenția nr. 105 a OIM privind abolirea muncii forțate;
e. Convenția nr. 138 a OIM privind vârsta minimă de încadrare în muncă;
f. Convenția nr. 111 a OIM privind discriminarea (ocuparea forței de muncă și profesie);
g. Convenția nr. 100 a OIM privind egalitatea remunerației;

Prestatorul va ține seama de:
· Legea nr. 98/2016, privind achizițiile publice cu modificările și completările ulterioare;
· H. G.  nr. 395/2016 de aprobare a Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice din 02.06.2016, cu modificările și completările ulterioare;
· Legea 101/2016 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului Național de Soluționare a Contestațiilor, cu modificările și completările ulterioare;
·   Legea nr. 184/2016 privind instituirea unui mecanism de prevenire a conflictului de interese în procedura de atribuire a contractelor de achiziție publică, cu modificările și completările ulterioare;
·   Hotărârea nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
· Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
· Legea nr. 72/2013 privind măsurile pentru combaterea întârzierii în executarea obligațiilor de plată, cu modificările și completările ulterioare;
· Manualul de identitate vizuală aplicabil programelor 2021–2027, actualizat;
· Tratatul privind funcționarea Uniunii Europene;
· Regulamentul nr. (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
· Regulamentul (UE) nr. 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
· Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
· Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
· Ordonanța de urgență a Guvernului nr.23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027;
· Acordul de Parteneriat pentru perioada 2021-2027 aprobat prin Decizia Comisiei Europene C(2022) 5132/25.07.2022;
· Programul Asistență Tehnică 2021-2027 aprobat prin Decizia Comisiei Europene nr. C(2022) 6130;
· Ordonanța Guvernului nr. 28/2023 pentru stabilirea unor măsuri necesare optimizării procesului de implementare a proiectelor finanțate din fonduri externe nerambursabile;
· Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
· Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare;
· Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;
· Legea nr. 232/2022 privind cerințele de accesibilitate aplicabile produselor și serviciilor;
· standardele profesionale de coaching ICF, EMCC, sau echivalente; 
· alte reglementări naționale și comunitare aplicabile în domeniu.  

[bookmark: RevCap9][bookmark: _Toc243400817]MANAGEMENTUL/GESTIONAREA CONTRACTULUI ȘI ACTIVITĂȚI DE RAPORTARE ÎN CADRUL CONTRACTULUI

Agenția Națională a Funcționarilor Publici, în calitate de beneficiar al proiectului „Consolidarea competențelor personalului din sistemul de gestionare a programelor și a altor structuri care sprijină implementarea acestor programe în vederea creșterii rezilienței și absorbției fondurilor europene”, cod proiect 2.099, cod SMIS 364534 va îndeplini rolul de Autoritate contractantă pentru acest contract și va fi responsabilă pentru toate aspectele procedurale legate de procesul de achiziție, contractare și management financiar.

Agenția Națională a Funcționarilor Publici – Autoritate contractantă este beneficiarul acestui proiect, și în această calitate, va fi responsabilă, prin echipa de proiect numită prin ordin al președintelui ANFP, pentru toate aspectele privitoare la coordonarea implementării eficiente a activităților prevăzute în oferta Prestatorului.

Institutul Național de Administrație este partener în cadrul proiectului.
Prestatorul este responsabil pentru execuția la timp a tuturor activităților prevăzute și pentru obținerea rezultatelor stabilite prin Caietul de sarcini.

Prestatorul va realiza toate cerințele prevăzute în prezentul caiet de sarcini respectând și aplicând cele mai bune practici în domeniu. 

Prestatorul se va conforma Ordinelor administrative emise de managerul de proiect al Autorității Contractante. Prestatorul va furniza tuturor părților implicate în proiect toate informațiile solicitate referitoare la proiect.

Coordonarea implică:
În cadrul contractului se vor organiza întâlniri de lucru.
· Organizarea întâlnirii de începere/demarare a contractului care va avea loc după emiterea Ordinului de începere. Această întâlnire va avea loc la sediul Autorității contractante, sau online, la o dată stabilită de comun acord între părțile contractante pentru obținerea asigurării că Autoritatea Contractantă și Contractantul au aceeași perspectivă asupra activităților și rezultatelor din Contract și pentru facilitarea cunoașterii celor două echipe ce vor colabora în contract, precum și pentru stabilirea procedurilor de lucru.
· Organizarea întâlnirilor de lucru, de monitorizare a progresului activităților și de analiză a rezultatelor intermediare, corespunzătoare fiecărei etape din Contract/pachet de activități sau activitate din contract, după caz.
· Coordonarea resurselor și activităților de către fiecare parte contractantă separat și împreună.
· Distribuirea informațiilor privind rezultatele/documentele intermediare și finale factorilor interesați relevanți identificați în Caietul de Sarcini și în Propunerea Tehnică.
· Organizarea întâlnirilor ad-hoc, la solicitarea uneia dintre părți în vederea rezolvării unor probleme apărute în implementare care necesită rezolvare urgentă.
· Organizarea unei întâlniri care să statueze finalizarea contractului, rezultatul satisfăcător/nesatisfăcător obținut de către Autoritatea Contractantă în urma derulării contractului.

Monitorizarea implică:
· Măsurarea progresului activităților din contract se face prin raportare la contract, caietul de sarcini și propunerea tehnică.
· Constatarea conformității se face prin aprobarea de către Autoritatea Contractantă a rapoartelor. Înainte de realizarea livrabilelor prestatorul trebuie să obțină acceptul Autorității Contractante.
· Autoritatea Contractantă va monitoriza derularea contractului, respectarea termenelor stabilite în planul de lucru, calitatea materialelor întocmite de prestator prin acceptarea sau nu a acestora.
· Monitorizarea performanței pe perioada derulării contractului se face prin măsurarea progresului activităților din contract prin raportare la contract (respectarea duratei ședințelor de coaching și a numărului de ședințe confirmate, respectarea programărilor și soluționarea promptă a incidentelor tehnice, continuitatea coachului și aplicarea metodologiei prezentate în ofertă, respectarea strictă a confidențialității și a regulilor de protecție a datelor, feedback-ul furnizat de participanții la coaching la finalul fiecărei sesiuni de coaching) respectiv obținerea aprobărilor livrabilelor în vederea punerii acestora în aplicare de la prima verificare a acestora, astfel încât să se evite prelungirea perioadei de derulare a activității respective prin remedierea neconformităților serviciilor de coaching individual/refacerea livrabilelor neconforme pentru serviciile de workshop și ghid de bune practici.
· Evaluarea performanței Prestatorului la finalizarea contractului se va face prin raportare la contract (existența/inexistența unor neconformități în prestarea serviciilor de coaching individual/număr cât mai mic de refaceri ale livrabilelor solicitate prin caietul de sarcini și aprobarea acestora de la prima verificare de către Autoritatea Contractantă).

Controlul implică:
· Identificarea acțiunilor corective pentru abordarea abaterilor de la Contract constatate de comun acord în cadrul întâlnirilor dintre Contractant și Autoritatea Contractantă, și care se referă la dimensiuni precum abordarea și metodologia utilizată în realizarea serviciilor, nivelul calitativ, cost, timp etc.
[bookmark: _Toc243400818]Gestionarea relației dintre Contractant și Autoritatea Contractantă

În gestionarea relației dintre Contractant și Autoritatea Contractantă vor avea loc  întâlniri (de demarare contract, monitorizarea progresului, de lucru). De regulă aceste întâlniri sunt organizate de Autoritatea Contractantă la sediul propriu sau online.

Întâlnirea de demarare (kick-off meeting) va avea loc în termen de 5 zile lucrătoare de la primirea ordinului de începere, emis după constituirea garanției de bună execuție, conform contractului. Autoritatea Contractantă organizează întâlnirea împreună cu prestatorul.

Minuta întâlnirii va fi redactată de către Prestator și transmisă către Autoritatea Contractantă.

Vor avea loc întâlniri/ședințe periodice pe întreaga durată a Contractului.

Pentru măsurarea progresului activităților se utilizează informațiile din Caietul de Sarcini, prevederile propunerii tehnice și propunerii financiare precum și clauzele contractuale privind modalitatea de plată. Se va constata conformitatea prin acceptarea rezultatelor/serviciilor prestate, parțiale și finale, pe baza criteriilor predefinite, incluse în Contract și a deviațiilor pozitive sau negative de la cerințele incluse în Contract.

[bookmark: _Toc243400819]Rapoartele/documentele realizate de către Prestator

Cerințe pentru raportare 

Raport inițial

Prestatorul va detalia:
- organizarea activităților și actualizarea metodologiei propuse în oferta tehnică, având în vedere calitatea și caracterul adecvat al datelor existente fără modificarea ofertei tehnice;
-  metodologia de lucru pentru implementarea contractului;
- propunerea de plan de lucru/ planificare actualizat/ă, care include o descriere detaliată a organizării activităților; 
-informații privind experții cheie, non cheie și personalul suport responsabili de activități;
-  abordarea pentru asigurarea calității pe parcursul implementării contractului,
precum și a elaborării livrabilelor.

De asemenea se vor prezenta:
- conceptul de coaching (ce este și ce nu este coachingul, cum se deosebește de terapie, mentorat, consiliere, consultanță) 
- prezentarea programului, 
- exemple de abordări de coaching, care contribuie la clarificarea obiectivelor, inițierea și implementarea unor acțiuni/schimbări, crearea unui cadru de siguranță, suport, pentru reflecție, învățare din experiență, acțiune;
· metodologii posibile de coaching, etape, instrumente, platforma online pentru susținerea sesiunilor de coaching online/ workshop online;
· exemple pentru structura unei sesiuni;
· stabilirea obiectivelor de coaching ale programului;
· monitorizarea progresului;
· închiderea procesului.
- explicarea cadrului și regulilor de coaching – contractul dintre coach și participant -coachee, care include prezentarea principiilor (confidențialitate, acceptare, ascultare, responsabilitate, transparență), clarificarea rolurilor și responsabilităților, prezentarea modalității de programare și stabilirea calendarului general etc. 
 - metodologie de evaluare a sesiunilor de coaching:
· Inițial (așteptări, obiective, autoevaluare inițială).
· Pe parcurs: feedback privind utilitatea, aplicarea acțiunilor, sprijinul perceput, eventuale ajustări și compatibilitatea dintre participant și coach. Feedbackul se poate colecta la finalul fiecărei sesiuni, pentru ajustarea intervenției conform metodologiei de coaching.
· Final (satisfacție, progres perceput, aplicabilitate, reflecție privind dezvoltarea competențelor individuale în perioada de coaching, rezultate (dacă e cazul), recomandări etc).
- evaluarea are în vedere că rezultatele coaching-ului depind în primul rând de participant - coachee (obiective, determinare, dorința de autocunoaștere și dezvoltare personală, etc.) și de calitatea comunicării în cadrul procesului de coaching.

Raport lunar

Raportul lunar se transmite în format electronic, prin e-mail, în primele 7 zile lucrătoare ale lunii în curs, pentru luna anterioară, și include cel puțin:

-descrierea activității specifice desfășurate, (coaching, workshop, după caz); 
- raport lunar de activitate pentru experții cheie;
- numărul de participanți și de sesiuni de coaching desfășurate pe coach și participanți: planificate, realizate, reprogramate, neefectuate (cu motiv); durata cumulată; situația cumulată - sesiuni realizate pe participant (cu cod); abateri de la intervalul dintre sesiuni, cu justificare;
- calendarul lunii următoare, cu sesiunile programate pe zile și pe coach;
- printscreen se realizează înaintea începerii conținutului efectiv de coaching și exclusiv ca dovadă administrativă;
- proces - verbal derulare sesiune de coaching între expert cheie - coach și participant semnat electronic;
- jurnal de conectare din platforma online folosită pentru desfășurarea sesiunilor de coaching online;
- problemele deosebite apărute în livrarea activității specifice de coaching;
- descrierea activităților conexe derulate în perioada de referință și documentele justificative aferente; 
- livrabile elaborate în perioada de referință, după caz (ghid, raport de workshop etc.);
-  observații, concluzii și recomandări.

Raport de program de coaching – la finalizarea tuturor sesiunilor de coaching

Raportul privind programul de coaching se transmite în format electronic, prin e-mail, în termen de 7 zile lucrătoare de la finalizarea programului și trebuie să includă minimum:

-descrierea activității specifice desfășurate; 
- numărul de participanți și de sesiuni de coaching desfășurate;
- centralizare printscreen-uri/ jurnalele de conectare din platformă pentru sesiunile de coaching desfășurate;
- centralizare procese verbale derulare sesiune de coaching între expert cheie - coach și participant semnate electronic;
- rezultatele agregate ale chestionarelor completate de experții-cheie coachi și de participanți, fără răspunsuri individuale care permit identificarea persoanelor;
- problemele deosebite apărute în livrarea activității specifice de coaching;
- certificatele de participare în format electronic;
-  observații, concluzii și recomandări.

Raportul final 
Raportul trebuie să furnizeze cel puțin:
· Rezumatul executiv al contractului cu informații despre fiecare activitate realizată: program de coaching, workshop de diseminare, ghid de bune practici;
· Perioada de implementare și metodologia administrativă utilizată;
· Numărul de participanți contactați, înscriși, retrași și care au finalizat pachetul;
· Numărul de sesiuni programate, realizate, reprogramate și neefectuate;
· Analiza rezultatelor chestionarelor de evaluare a programului de coaching;
· Recomandări generale pentru continuarea dezvoltării profesionale, pentru participanți și la nivel instituțional;
· Concluzii și recomandări.

NOTĂ. Rapoartele aferente serviciilor de coaching nu vor conține informații privind conținutul ședințelor, obiectivele individuale, opiniile participantului, evaluări privind personalitatea sau performanța participantului, notele coachului ori planul individual de acțiune.
Astfel, nu se vor raporta categorii sau subgrupuri atât de mici încât participanții să poată fi identificați prin funcție, context, formulări ori combinarea informațiilor.


Limba de redactare a contractului, a rapoartelor și a tuturor comunicărilor scrise va fi limba română. Rapoartele se vor livra în format electronic.

[bookmark: _Toc243400820]Confidențialitatea și drepturile de proprietate intelectuală 

Confidențialitatea informațiilor și datelor strânse și prelucrate în cursul implementării prezentului contract trebuie să fie păstrată de către Prestator și experții implicați în implementarea acestuia. Orice informații și date colectate prin prezentul contract pot fi făcute publice doar cu aprobarea scrisă a Autorității Contractante. 

Prestatorul este responsabil pentru păstrarea naturii confidențiale a informațiilor și datelor colectate și prelucrate în cursul implementării contractului și pentru asigurarea faptului că fiecare expert implicat semnează o declarație de confidențialitate. 

Toate drepturile patrimoniale de autor asupra oricărui document creat în cadrul activităților și subactivităților descrise mai sus, precum și asupra oricăror alte documente subsecvente sau derivând din acestea aferente serviciilor livrate se vor transfera de drept către Autoritatea Contractantă – Agenția Națională a Funcționarilor Publici cu excepția instrumentelor preexistente și a documentelor individuale confidențiale.

Drepturile de proprietate intelectuală pentru toate lucrările și materialele produse în temeiul prezentului contract se transferă în mod exclusiv Autorității Contractante.

În cazul în care ofertantul va include în designul ghidului de bune practici fotografii sau ilustrații care trebuie achiziționate, costul estimativ al acestora trebuie inclus în oferta financiară. De asemenea, prestatorul va verifica disponibilitatea ilustrațiilor/fotografiilor utilizate (cost, disponibilitate, drepturi de autor etc.) înainte de a le include în propunere, asumându-și întreaga răspundere pentru utilizarea acestora.

Obligațiile de confidențialitate și interdicția divulgării conținutului sesiunilor de coaching se mențin și după încetarea contractului.
Fac excepție de la transferul drepturilor instrumentele preexistente ale prestatorului și instrumentele licențiate de terți, pentru care Autoritatea Contractantă dobândește un drept neexclusiv de utilizare a rezultatelor (rapoarte, date agregate) în scopurile proiectului. Pentru ghid, prestatorul garantează că acesta nu încalcă drepturile terților și transmite Autorității Contractante inclusiv dreptul de publicare și de diseminare gratuită.

[bookmark: _Toc243400821] Separarea informațiilor

Conținutul ședințelor, obiectivele individuale, reflecțiile, exercițiile, notele coachului și planul individual de acțiune sunt confidențiale. ANFP și instituțiile de proveniență primesc numai datele administrative necesare executării, recepției și raportării contractului, precum și concluzii agregate care nu permit identificarea participanților. 

	Poate fi raportat ANFP
	Nu poate fi raportat ANFP

	- numele/codul participantului pentru programare și recepție; 
- fișele de sinteză PID anonimizate;
- data, durata și statutul sesiunii; 
- numărul de sesiuni realizate; 
- incidente administrative; 
- scoruri agregate de satisfacție;
-printscreen-uri realizate la începutul sesiunii de coaching pentru documentarea realizării sesiunilor/jurnalul de conectare/procesele verbale de derulare a sesiunii de coaching online
	- conținutul discuțiilor; 
- obiectivele și planurile individuale; 
- opinii despre performanță sau personalitate; 
- note de coaching; 
- capturi, înregistrări ori transcrieri din timpul sesiunilor de coaching; 
- informații sensibile dezvăluite în cadrul sesiunii.



[bookmark: _Toc243400822] Reguli de prelucrare

Prelucrarea va respecta legalitatea, echitatea, transparența, limitarea scopului, reducerea la minimum a datelor, exactitatea, limitarea stocării, integritatea și confidențialitatea.

Rolurile Autorității Contractante și ale prestatorului privind datele cu caracter personal vor fi clarificate contractual.

Datele  nu se utilizează în scop de marketing, profilare, antrenare de modele, cercetare ori promovare profesională.

Accesul personalului prestatorului se limitează la persoanele autorizate, obligate la confidențialitate.

Orice incident de securitate sau divulgare neautorizată se notifică Autorității Contractante fără întârziere nejustificată și, operațional, în maximum 24 de ore de la constatare.

Prestatorul sprijină Autoritatea Contractantă în gestionarea cererilor persoanelor vizate, evaluarea incidentelor și demonstrarea conformității.

Autoritatea Contractantă are calitatea de operator, iar prestatorul pe cea de persoană împuternicită (art. 28 GDPR); odată cu semnarea contractului se încheie acordul de prelucrare a datelor.
Notițele personale ale coachului se păstrează securizat și se distrug la încetarea contractului.
Datele invitaților la workshop, raportul de conectare și capturile de ecran se prelucrează numai pentru organizare și pentru dovada realizării activității, cu informarea prealabilă a participanților.
Prestatorul răspunde solicitărilor privind drepturile persoanelor vizate în maximum 5 zile lucrătoare; subcontractarea prelucrărilor se face numai cu acordul scris al Autorității Contractante.

[bookmark: _Toc243400823] Păstrarea și ștergerea datelor

Evidențele administrative se păstrează conform regulilor prevăzute în Manualul beneficiarului PoAT 2021 – 2027 - https://mfe.gov.ro/wp-content/uploads/2026/08/a7c498b0a20e2792c29fec099ea7c37e.pdf și obligațiilor legale ale Autorității Contractante și cu respectarea legislației în vigoare.

La încetarea contractului, prestatorul va returna sau șterge datele conform instrucțiunilor Autorității Contractante și va confirma operațiunea în scris.

[bookmark: _Toc243400824]Recepționarea și acceptanța serviciilor prestate

Documentele se redactează în limba română și se predau electronic, în formatele solicitate pentru fiecare livrabil (Word, Excel, PDF etc.). Documentele vor fi asumate și semnate electronic de reprezentantul autorizat al prestatorului, cu semnătură digitală emisă de un furnizor autorizat.
Autoritatea Contractantă are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică și din caietul de sarcini.

Autoritatea Contractantă, printr-o comisie de recepție, recepționează cantitativ în termen de 2 zile lucrătoare de la înregistrarea la sediul său documentele/materialele/livrabilele elaborate/furnizate de Prestator în derularea prezentului contract. 

Autoritatea Contractantă verifică și avizează, prin intermediul comisiei de acceptanță, în termen de 10 zile lucrătoare de la semnarea procesului-verbal de recepție, documentele/materialele realizate de Prestator și solicită clarificări și completări/remedieri, dacă e cazul.

Prestatorul va rezolva observațiile transmise în maximum 5 zile lucrătoare și va preda livrabilul revizuit pentru analiză, Autorității Contractante. În cazul depășirii termenului de 5 zile lucrătoare, Autoritatea contractantă va putea solicita Prestatorului redepunerea livrabilului prin proces-verbal de predare primire.

În cazul în care verificarea unui livrabil necesită mai mult de 10 zile lucrătoare Autoritatea Contractantă va notifica Prestatorul cu privire la noul termen pentru validarea/aprobarea livrabilului, care nu poate fi mai mare de 15 zile lucrătoare.

Autoritatea Contractantă va solicita, în scris, Prestatorului orice solicitări, clarificări, decizii privind documentele/materialele/livrabilele elaborate de prestator în derularea prezentului contract, în termenul prevăzut pentru recepția și acceptanța serviciilor prestate. 

Comisia de acceptanță va semna certificatul de acceptanță parțial/final în termen de 2 zile lucrătoare de la primirea documentelor/ livrabilelor clarificate/remediate. Termenul semnării certificatului de acceptanță parțial/final curge de la data primirii clarificărilor/remedierii neconcordanțelor identificate.  
 
Procesele-verbale de recepție și certificatele de acceptanță nu vor fi semnate de către Autoritatea Contractantă până la remedierea tuturor deficiențelor/neconcordanțelor constatate, acolo unde este cazul.

Data semnării certificatelor de acceptanță parțiale/finale după caz, reprezintă data la care se consideră că Prestatorul și-a îndeplinit obligațiile contractuale corespunzătoare activităților din cadrul pachetului de servicii.

Ca urmare a întocmirii de către Prestator a raportului final, se va semna un proces-verbal de recepție finală. Certificatul de acceptanță finală va confirma, pe baza analizei raportului final al Prestatorului, că serviciile au fost prestate conform prezentului contract.

Se recepționează numai sesiunile care respectă cumulativ: durata minimă, existența printscreen /jurnalului de conectare/ Proces verbal de derulare a sesiunii de coaching online semnat electronic de coach și participant. Recepția finală include follow-upul și acceptarea raportului de program, a raportului workshopului, a ghidului de bune practici și a raportului final al contractului.

[bookmark: _Toc243400825]Prelucrarea datelor cu caracter personal

Prestatorul este obligat să facă dovada respectării prevederilor legale privind prelucrarea datelor cu caracter personal, anume:
· Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor); 
· Legea nr. 129 din 15 iunie 2018 pentru modificarea și completarea Legii nr. 102/2005 privind înființarea, organizarea și funcționarea Autorității Naționale de Supraveghere a Prelucrării Datelor cu Caracter Personal, precum și pentru abrogarea Legii nr. 677/2001 pentru protecția persoanelor cu privire la prelucrarea datelor cu caracter personal și libera circulație a acestor date;
· Legea nr. 190 din 18 iulie 2018 privind măsuri de punere în aplicare a Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).

Prestatorul va oferi garanții suficiente pentru punerea în aplicare a unor măsuri tehnice și organizatorice adecvate din faza de proiectare a activităților, pe toată durata derulării contractului și pe perioada obligativității legale privind păstrarea informațiilor despre proiect, astfel încât prelucrarea datelor cu caracter personal să respecte cerințele prevăzute în Regulamentul (UE) 2016/679 și să asigure protecția drepturilor persoanelor vizate. Vor fi prelucrate strict categoriile de date necesare atingerii scopului prelucrării și se va acorda o atenție deosebită asigurării transparenței prelucrărilor prin informarea persoanei vizate, precum și a respectării drepturilor de care dispune aceasta, impuse prin cerințele Regulamentului general privind protecția datelor. 
Prestatorul va adopta o abordare bazată pe risc și va acționa proactiv pentru prevenirea incidentelor care afectează confidențialitatea, integritatea sau disponibilitatea datelor cu caracter personal.

Prestatorul va identifica categoriile de date cu caracter personal, lista operațiunilor ce implică prelucrare de date cu caracter personal, scopul prelucrării, modalitatea de informare și solicitare a consimțământului etc.

În cazul identificării unei încălcări a securității datelor, prestatorul/prestatorii va/vor notifica achizitorul în termen de 24 de ore, furnizând date concrete despre natura incidentului, va descrie caracterul încălcării securității, categoriile de date și numărul aproximativ al persoanelor afectate. Persoana împuternicită va evalua consecințele probabile ale încălcării securității datelor cu caracter personal și măsurile adoptate pentru remedierea sau stoparea efectelor create. Notificarea Autorității Naționale de Supraveghere a Prelucrării Datelor cu Caracter Personal se va face doar în urma analizării de către ANFP a incidentului creat.

ALTE CERINȚE: Conform contractului de finanțare, Prestatorul are obligația de a prezenta toate informațiile/documentele solicitate de către persoanele autorizate și/sau organismelor cu atribuții de verificare, control și audit, al serviciilor Comisiei Europene, al Curții Europene de Conturi, al reprezentanților serviciului specializat al Comisiei Europene – Oficiul European pentru Lupta Antifraudă (OLAF), al Parchetului European (EPPO), în conformitate cu Regulamentul (UE) 2017/1939, precum și al reprezentanților Departamentului pentru Lupta Antifraudă – DLAF, în limitele competențelor ce le revin, în cazul în care aceștia efectuează verificări/controale/audit la fața locului și solicită declarații, documente, informații.

Operatorii economici vor depune odată cu oferta extras ONRC privind beneficiarul real, pentru ofertanții români, respectiv declarație pe propria răspundere privind beneficiarul real, în cazul ofertantului care are în structura acționariatului său entități juridice străine.

Identitate vizuală, comunicare și imagine
Prestatorul respectă Regulamentul (UE) 2021/1060 (art. 47, art. 50 și Anexa IX) și Manualul de identitate vizuală aplicabil. Elemente obligatorii: emblema Uniunii Europene cu mențiunea „Cofinanțat de Uniunea Europeană”, sigla Guvernului României, sigla PoAT 2021–2027.
	Material
	Reguli specifice

	Livrabile, formulare, chestionare
	Antet cu elementele obligatorii; font lizibil (minimum 11 pt); tabele și grafice accesibile

	Materiale de informare pentru participanți
	Aprobare prealabilă de Autoritatea Contractantă; limbaj clar; 

	Workshop online
	Ecran de deschidere și fundal virtual cu elementele obligatorii; mențiunea finanțării în deschidere; capturi de ecran ca dovadă de vizibilitate

	Ghid de bune practici
	Realizare conform Manualului de Identitate Vizuală în vigoare la momentul realizării livrabilului; 

	Certificate de participare
	Model aprobat de Autoritatea Contractantă



Numele prestatorului se menționează pe pagina de gardă a documentelor/livrabilelor, cu mențiunea ”Pregătit de...”.
Nu se fotografiază și nu se filmează sesiunile individuale.
Prestatorul nu poate utiliza numele Autorității Contractante, al participanților sau rezultatele contractului fără acordul scris al Autorității Contractante.

[bookmark: _Toc243400826]Finalizarea serviciilor în cadrul Contractului

Autoritatea Contractantă va considera serviciile din cadrul Contractului finalizate în momentul în care:
a. toate cerințele cuprinse în Caietul de Sarcini au fost îndeplinite;
b. rezultatele au fost aprobate de Autoritatea Contractantă, pe baza cerințelor incluse în Contract.

[bookmark: _Toc243400827]Evaluarea performanței Contractantului

Principalii indicatori de monitorizare a performanțelor Prestatorului sunt referitori la:


	Atribut
	Descrierea atributului

	Categorie indicator
	Predarea livrabilelor 

	Denumire indicator de performanță
	Livrarea la timp și în conformitate a livrabilelor

	Referința din Caietul de sarcini/Contract/Ofertă, după caz
	Cap.2

	Nivelul de performanță așteptat
	Toate materialele predate trebuie să respecte cerințele de calitate și conținut, să fie adecvate scopului și rolului propus prin caietul de sarcini, cu un conținut corect și complet, să reflecte conceptele și dinamica domeniul stabilit și care să contribuie la creșterea gradului de înțelegere  și de aplicare conformă a reglementărilor în domeniu de referință. Toate materialele trebuie predate în termenul stabilit prin caietul de sarcini.

	Formula de calcul
	Nu este cazul

	Modalitatea de măsurare
	Foarte bine (5 puncte) - livrate în termenele convenite în caietul de sarcini și în condițiile de calitate și conținut cu un grad de conformitate de  100%.

Bine (4 Puncte) - livrate în termenele convenite în caietul de sarcini  cu necesitatea revizuirii pentru un număr  foarte mic de aspecte de conținut, cu un grad de conformitate de minimum 90%, fără întârzierea activităților din calendarul de implementare al proiectului.
Mediu (3 puncte) livrate în termenele convenite în caietul de sarcini  cu necesitatea revizuirii pentru un număr  foarte mic de aspecte de conținut, cu un grad de conformitate de minimum 80%, fără întârzierea activităților din calendarul de implementare al proiectului

Satisfăcător (2 puncte) - livrate imediat după încheierea termenelor convenite în Caietul de sarcini, cu necesitatea revizuirii pentru un număr mic de aspecte de conținut cu un grad de conformitate de minimum 70%,  conducând la întârzieri minore ale activităților din calendarul de implementare al proiectului.

Nesatisfăcător (1 punct) - livrate mult după încheierea termenelor convenite în Caietul de sarcini cu revizuiri majore de conținut conducând la întârzieri majore ale activităților calendarului de implementare al proiectului.


	Atribut
	Descrierea atributului

	Categorie indicator
	Nivelul de calitate reflectat în gradul de satisfacție al participanților la sesiunile de coaching

	Denumire indicator de performanță
	Gradul de satisfacție al participanților

	Referința din Caietul de sarcini/Contract/Ofertă, după caz
	Cap.2

	Nivelul de performanță așteptat
	Serviciile sunt prestate cu respectarea cerințelor minime din caietul de sarcini.
Serviciile sunt prestate conform propunerii tehnice și standardelor din domeniu 

	Formula de calcul
	Nu este cazul

	Modalitatea de măsurare
	Foarte bine (5 Puncte) - Serviciile  sunt prestate în conformitate cu cerințele Caietului de sarcini și a propunerii tehnice reflectate în evaluările participanților (grad de satisfacție  - 100% conform evaluărilor pozitive ale participanților)

Bine (4 Puncte) - Serviciile  sunt prestate cu respectarea cerințelor minime solicitate  în caietul de sarcini (grad de satisfacție  - 90% conform evaluărilor pozitive ale participanților)

Mediu (3 puncte) - Serviciile  sunt prestate cu respectarea cerințelor minime solicitate  în  caietul de sarcini (grad de satisfacție - 80% conform evaluărilor pozitive ale participanților)

Satisfăcător (2 puncte) - Serviciile sunt prestate cu abateri minore  de la cerințele minime solicitate  în caietul de sarcini dar care nu au avut un impact negativ major asupra evaluării din partea participanților(grad de satisfacție - 70% conform evaluărilor pozitive ale participanților.

Nesatisfăcător (1 punct) - Serviciile sunt prestate cu abateri majore  de la cerințele minime solicitate  în caietul de sarcini și care au condus la evaluări negative ale participanților (grad de satisfacție - 50%).



[bookmark: RevCap10][bookmark: _Toc243400828]BUGETUL CONTRACTULUI ȘI EFECTUAREA PLĂȚILOR ÎN CADRUL CONTRACTULUI

– 484.000,00 lei inclusiv TVA ( 400.000,00 lei fără TVA) 
Finanțarea contractului se asigură astfel:
- Bugetul de stat - 47,3533 %
- Bugetul Programului Asistență Tehnică din partea fondurilor (FEDR/FSE+/FC/FTJ) – 52,6467 %

PLĂȚILE care urmează a fi realizate în cadrul contractului se vor face în baza rapoartelor și livrabilelor aprobate de Autoritatea Contractantă. 

Prestatorul se obligă să emită factura aferentă serviciilor prestate prin prezentul Contract după semnarea procesului-verbal de recepție/certificatului de acceptanță a serviciilor prestate, pe baza rapoartelor, livrabilelor și documentelor justificative aferente, de către reprezentanții desemnați ai celor două părți contractante.

Facturile emise de Prestator, vor fi achitate în termen de 30 de zile de la înregistrarea în sistemul e-factura, corect întocmite, cu respectarea prevederilor legale în vigoare și însoțite de procesul-verbal de recepție/ certificatul de acceptanță a serviciilor prestate, semnat de reprezentanții desemnați ai celor două părți contractante.

Efectuarea plăților către prestator este condiționată de îndeplinirea de către acesta a obligațiilor ce îi revin, dovedită prin recepționarea și acceptarea de către Autoritatea Contractantă (ANFP) a serviciilor prestate (aprobarea rapoartelor, semnarea procesului/proceselor-verbale de recepție, acceptanță) și se va face în baza facturii/facturilor emise și transmise de operatorul economic prin sistemul e-factura.
[bookmark: RevCap11][bookmark: _Toc243400829] IPOTEZE ȘI RISCURI

Ipotezele luate în considerare la momentul inițierii procedurii de atribuire:
· Serviciile solicitate sunt descrise explicit în Caietul de sarcini și în Manualul de identitate vizuală și comunicare pentru Programul Asistență Tehnică (PoAT) 2021–2027;
· Nu se prevăd schimbări ale cadrului legal care să afecteze major implementarea și desfășurarea în bune condiții a contractului;
· Toate informațiile relevante și disponibile la nivelul autorității contractante pentru realizarea serviciilor vor fi puse la dispoziția prestatorului;
· Buna colaborare între părțile implicate: Autoritate contractantă, prestator, autorități competente și factori relevanți implicați.

	Riscurile cu cea mai mare probabilitate de apariție pe perioada de derulare a contractului identificate de Autoritatea Contractantă în etapa de pregătire a documentației de atribuire sunt:
MATRICEA RISCURILOR

	Nr.
crt.



	Descrierea riscului 
identificat
	Responsabil
	Măsuri

	
	
	Autoritate contractanta
	Contractant
	Risc comun
	

	A. Etapa de planificare și de derulare a procedurii de atribuire

	1.

	Alegerea greșită a procedurii de achiziție
	  x
	
	
	Risc eliminat
Prevederile legale au fost respectate, procedura aplicabilă este procedura simplificată.

	2.
	Întocmirea unei documentații de atribuire cu erori legislative, care conduc la anularea procedurii
	  x
	
	
	Risc eliminat
Au fost respectate prevederile legale în întocmirea documentației.

	3.
	Întârzierea procedurii

	  x
	
	
	Risc potențial mediu
Autoritatea va gestiona contractul, dar pot apărea cauze independente de acțiunea/inacțiunea acesteia (contestații etc.).

	4.
	Lipsa ofertelor
	 x
	
	
	Risc eliminat
Cerințele nu sunt restrictive și valoarea serviciilor este atractivă pentru operatorii economici care execută aceste servicii. În plus se va organiza o consultare de piață.

	B. Etapa de execuție a contractului  

	1.
	Apariția unor deficiențe de comunicare între Achizitor și Prestator, precum și la nivel instituțional, intern sau extern,  inclusiv din cauza unui personal insuficient alocat sau de înțelegere a Caietului de sarcini.
	
	
	X
	Risc potențial minim
Achizitorul prin echipa de proiect, se va preocupa de implementarea contractului astfel încât să nu apară dificultăți în colaborarea/comunicarea dintre părți. Organizarea de ședințe /întâlniri în scopul organizării activităților. 

	2.
	Adăugarea de activități/solicitări de informații noi în funcție de progresul activităților
	x
	
	
	Risc potențial minim
Achizitorul va aloca personal instruit care să răspundă conform termenelor asumate prin caietul de sarcini și de calitatea datelor puse la dispoziția prestatorului. 

	3.
	Modificări legislative și/sau de reglementare relevante care pot avea impact asupra activității și/sau asupra situației financiare a operatorului
	
	x
	
	Risc potențial minim
Prestatorul respectă normele aplicabile la data prestării serviciilor. Prețul și eventualele ajustări se supun clauzelor contractuale și dispozițiilor legale aplicabile, inclusiv în cazul unor modificări legislative, fără modificarea nelegală a contractului.

	4.
	Costuri suplimentare și întârzieri care se datorează  modului de gestionare a contractului de către contractant ca urmare a desfășurării neconforme a activității acestuia.
	
	x
	
	Risc potențial mediu
Contractantul suportă consecințele executării neconforme care îi sunt imputabile. Acesta asigură prestarea serviciilor în calendarul stabilit, la nivelul de calitate solicitat și în limitele costurilor prevăzute în ofertă. Se aplică măsurile și sancțiunile prevăzute în contract.

	5.
	Riscuri neasigurabile în legătură cu evenimente de forță majoră
	
	
	x
	Risc potențial minim
În cazul unor evenimente de forță majoră cu consecințe asupra prestării serviciilor, AC și contractantul vor fi responsabili cu remedierea situației, în limita cadrului contractual, vor fi evaluate măsurile posibile, resursele și responsabilitățile asociate.

	6.
	Intrarea în insolvență și/sau faliment a contractantului
	
	x
	
	Risc potențial minim, exclusiv în sarcina contractantului


	7.
	Lipsa alocării fondurilor financiare/întârzierea finanțării
	x
	
	
	Risc potențial minim, Contractul de finanțare este semnat.

	8.
	Indisponibilitatea resurselor financiare.

	
	x
	
	Risc potențial redus
Contractantul trebuie să asigure capitalul financiar și toate resursele prevăzute în oferta sa pentru prestarea serviciilor pe toată durata contractului.

	9.

	Plângeri ale unor terți care generează costuri suplimentare, rezultând din nerespectarea standardelor specificate în contract pentru prestarea serviciilor.
	
	x
	
	Risc potențial redus
Contractantul  are obligația de a respecta prevederile contractului și actele normative în vigoare. Cheltuielile pentru remedierea plângerilor revin  contractantului. 

	10.
	Execuție necorespunzătoare,  întârzieri, costuri suplimentare și daune din cauza subcontractanților
	
	x
	
	Risc potențial mediu
Contractantul este direct răspunzător în caz de insolvență, daune, calitate scăzută în prestarea serviciilor, dereglarea calendarului de activități din pricina subcontractanților săi.
În oferta vor fi nominalizați subcontractanții, pentru a fi evaluați potrivit documentației de atribuire. Înlocuirea unui subcontractant e posibilă numai cu înștiințarea intenției de înlocuire și după obținerea aprobării din partea autorității contractante, în condițiile legii.

	11.
	Lipsa monitorizării efective din punct de vedere preț - calitate și a duratei de execuție a contractului
	x
	
	
	Risc potențial mediu
Achizitorul, prin echipa de proiect, asigură personalul necesar pentru supravegherea și monitorizarea prestării serviciilor. 

	12.
	Facturarea și recepționarea unor servicii neefectuate.	

	
	x
	
	Risc potențial minim 
Realizarea de către prestator a unui raport de activitate însoțit de către toate documentele justificative aferente  conform caietului de sarcini, raport și documente justificative ce vor fi verificate de achizitor înainte de efectuarea recepției și acceptanței. Diversele activități corespunzătoare serviciilor prestate se vor recepționa pe baza rapoartelor întocmite de prestator și însoțite de documente justificative, realizându-se recepții cantitative și calitative încheiate cu respectarea cerințelor caietului de sarcini.
Factura va fi emisă numai după semnarea certificatului de acceptanță, de către achizitor. 

	13.
	Apariția unor situații de conflict de interese
	
	
	X
	Risc potențial minim. 
Autoritatea Contractantă, prin echipa de proiect, va lua măsurile necesare pentru obținerea asigurării că apariția și materializarea conflictului de interes este prevenit.
Prestatorul va lua măsurile necesare pentru obținerea asigurării că apariția și materializarea conflictului de interes este prevenit.

	14.
	Apariția unor situații de corupție
	
	
	X
	Risc potențial minim
Autoritatea Contractantă, prin echipa de proiect, va lua măsurile necesare pentru obținerea asigurării că, în legătură cu activitățile și rezultatele incluse în Contractul ce rezultă din această procedură, se stabilește un flux al informațiilor și al plăților primite de Contractant, pentru evitarea potențialelor situații privind corupția.
Prestatorul va lua măsurile necesare pentru obținerea asigurării că în legătură cu activitățile și rezultatele incluse în Contractul ce rezultă din această procedură se stabilește un flux al informațiilor și al plăților primite de Autoritatea Contractantă pentru evitarea potențialelor situații privind corupția.

	15.
	Indisponibilitatea participanților pentru participare la sesiunile de coaching din cauze obiective (încărcare, misiuni, concedii)
	
	
	X
	Risc potențial mediu
Autoritatea contractantă, prin echipa de proiect, va asigura monitorizarea desfășurării sesiunilor și va comunica cu participanții și prestatorul pentru evitarea potențialelor situații de indisponibilitate.
Prestatorul programează sesiunile cu minimum 5 zile lucrătoare înainte. În cazul indisponibilității participantului, sesiunea se reprogramează în maximum 10 zile lucrătoare, cu respectarea intervalului dintre sesiuni și a duratei contractului. Autoritatea Contractantă este informată despre modificare.


	16.
	Retragerea unor participanți
	
	
	X
	Risc potențial mediu
Autoritatea Contractantă clarifică și documentează cauzele retragerii, împreună cu instituția de proveniență și cu prestatorul, și aplică regula privind neînlocuirea participanților desemnați, prevăzută în secțiunea referitoare la grupul țintă.


	17.
	Nepotrivirea coach– participant
	
	X
	
	Risc potențial minim
După sesiunea de fundamentare/ cunoaștere prestatorul va asigura realocarea participantului către alt coach și se va realiza un feedback după sesiunea a doua.

	18.
	Încălcarea confidențialității datelor
	
	X
	
	Risc potențial minim
Prestatorul informează participanții despre prelucrarea datelor și regulile de acces la platformă, instruiește coachii privind interdicția înregistrării sesiunilor și limitează accesul la persoanele autorizate. Incidentele se notifică Autorității Contractante fără întârziere nejustificată și în maximum 24 de ore de la constatare, conform secțiunii privind protecția datelor.


	19.
	Probleme tehnice ale platformei online
	
	
	x
	Risc potențial mediu
Prestatorul va asigura suportul tehnic pentru funcționarea platformei online. În cazul unor probleme tehnice sesiunea se va reprograma, relua sau se va completa durata acesteia până la atingerea obiectivului de ședință programat 



[bookmark: RevCap12][bookmark: _Toc243400830] MODUL DE PREZENTARE A OFERTEI 

Prestatorul va întocmi oferta cu respectarea prevederilor stabilite în cadrul documentației de atribuire, într-o manieră organizată, astfel încât să asigure posibilitatea verificării în mod facil a corespondenței acesteia cu cerințele stabilite. Oferta va fi depusă și într-o formă care permite copierea textului (PDF editabil sau MS Office Word). 
Prestatorul trebuie să răspundă punctual la cerințele formulate în caietul de sarcini, cu respectarea condițiilor de formă aferente elaborării și prezentării ofertei (propunerea tehnică, propunerea financiară, precum și celelalte documentele suport stabilite în cadrul documentației de atribuire), detaliind modalitatea și mijloacele concrete prin serviciile ofertate îndeplinesc aceste cerințe, astfel încât comisia de evaluare să aibă posibilitatea evaluării acesteia în mod obiectiv, prin raportare la informațiile prezentate de operatorul economic. 
Toate cerințele și caracteristicile privind serviciile solicitate în cadrul caietului de sarcini au un caracter minim și obligatoriu. 
Omisiunea sau neîndeplinirea corespunzătoare (spre ex. lipsa unui răspuns sau prezentarea unor descrieri nerelevante/neconcludente prin raportare la cerințele prezentului caiet de sarcini, ori care nu demonstrează înțelegerea contextului și obiectivelor/rezultatelor așteptate ale proiectului) a oricăreia dintre cerințele prezentului caiet de sarcini poate conduce la respingerea ofertei ca neconformă sau, după caz, inacceptabilă/neadecvată, potrivit încadrărilor legale care se impun. 
În acest sens, nu se acceptă prezentarea unor răspunsuri simple de confirmare (la nivel de afirmații) din partea operatorului economic cu privire la respectarea cerințelor caietului de sarcini, fără precizarea modalității concrete de îndeplinire a respectivelor cerințe. 

ATENȚIE:
Din cauza restricțiilor tehnice privind numărul de caractere disponibile în SEAP, în cele ce urmează sunt enunțate în mod integral cerințele stabilite la Cap. IV.4.1. „Modul de prezentare a propunerii tehnice”, Cap. IV.4.2. „Modul de prezentare a propunerii financiare” și Cap. IV.4.3 „Modul de prezentare a ofertei” din cadrul fișei de date a achiziției, care fac parte integrantă din prezenta documentație de atribuire.

Ofertanții au obligația de a transmite Scrisoarea de Ofertă, respectiv actul juridic prin care operatorul economic își manifestă voința de a se angaja din punct de vedere juridic în contractul de achiziție publică.

Ofertanții trebuie să transmită Oferta și documentele asociate doar în format electronic, conform instrucțiunilor din prezentul document, și doar prin încărcarea acestora în SEAP în secțiunile specifice disponibile în sistemul informatic, cel târziu la data și ora limită pentru primirea Ofertelor specificate în Anunțul de participare. Procedura de atribuire se va aplica integral prin mijloace electronice. Ofertantul trebuie să ia toate măsurile astfel încât oferta să fie transmisă și înregistrată în SEAP, în secțiunile corespunzătoare oferite de sistemul electronic SEAP.
În scopul demonstrării îndeplinirii criteriilor de calificare, ofertanții au obligația de a completa inițial în SEAP DUAE (documentul unic de achiziții european) generat de către Autoritatea Contractantă în SEAP.
Ofertanții vor completa DUAE cu respectarea instrucțiunilor disponibile pe http://sicapprod.e licitatie.ro/pub în secțiunea dedicată operatorilor economici a portalului SEAP,precum și a instrucțiunilor din cuprinsul DUAE, inclusiv în ceea ce privește situația ofertelor comune, subcontractării, terților susținători, dacă este cazul.
Riscurile depunerii Ofertei, inclusiv forța majoră, sunt suportate de către Ofertant.

Ofertantul are obligația de a transmite oferta, DUAE, dovada constituirii garanției de participare, în format electronic și numai până la data și ora limită de depunere a ofertelor prevăzute în anunțul de participare. Pentru transmiterea Ofertei în SEAP documentele care compun Oferta și DUAE vor fi semnate cu semnătură electronică extinsă, bazată pe un certificat calificat, eliberat de un furnizor de servicii de certificare acreditat în condițiile legii și încărcate în SEAP în secțiunile specifice disponibile în sistemul informatic. După înscrierea în procedură Ofertanții pot depune Oferta în SEAP în ecranul de vizualizare al procedurii.

Solicitările de clarificări se vor adresa în mod exclusiv în SEAP la Secțiunea ”Solicitări de clarificări/Întrebări” din cadrul procedurii de atribuire, iar răspunsurile la acestea vor fi publicate în SEAP, Autoritatea Contractantă urmând să nu dea curs solicitărilor adresate prin altă modalitate de comunicare decât cea stabilită. Prin urmare, pentru transmiterea solicitărilor de clarificări în legătură cu Documentația de atribuire operatorii economici trebuie să fie înregistrați în SEAP (www.e-licitatie.ro). Pe perioada evaluării ofertelor solicitările de clarificări vor fi transmise de Autoritatea Contractantă, în SEAP, la Secțiunea ”Solicitări de clarificări/Întrebări” din cadrul procedurii de atribuire, iar răspunsurile la acestea vor fi publicate de operatori, în SEAP. 

Valoarea totală a propunerii financiare se criptează în SEAP. Formularele financiare se depun prin mijloace electronice, fiind încărcate într-o secțiune dedicată a portalului, iar conținutul acestora este vizibil comisiei de evaluare după decriptarea propunerii financiare. Documentele emise în altă limbă decât română vor fi însoțite de traducerea în limba română, limba de redactare a ofertei. 

Documentele scanate trebuie să fie lizibile. 

Operatorul economic va menționa dacă anumite informații sunt considerate confidențiale la momentul depunerii propunerii tehnice și/sau propunerii financiare și nu ulterior depunerii acestor documente. 

Ofertele sau documentele de înscriere la procedură, depuse prin alte mijloace decât cele menționate anterior sau la o altă adresă nu vor fi luate în considerare. 

Prin depunerea unei oferte, ofertantul acceptă în prealabil condițiile generale și particulare care guvernează viitorul contract de achiziție publică, după cum sunt acestea prezentate în documentația de atribuire, ca fiind singura bază de desfășurare a acestei proceduri de atribuire, indiferent de situația ori de condițiile proprii ale ofertantului. 

Pentru a se evita apariția de erori pe parcursul analizării și verificării documentelor prezentate de către ofertanți, se solicită acestora să procedeze la numerotarea de la prima la ultima pagină a tuturor paginilor din cadrul ofertei, astfel încât acestea să poată fi identificate în mod facil. 
Ofertele sau documentele de înscriere la procedură, depuse prin alte mijloace decât cele menționate anterior vor fi respinse. Niciun cost suportat de operatorul economic pentru pregătirea și depunerea ofertei nu va fi rambursat. Toate aceste costuri vor fi suportate de către operatorul economic ofertant, indiferent de rezultatul procedurii.
 
Prezumția de legalitate și autenticitate a documentelor prezentate: ofertantul își asumă răspunderea exclusivă pentru legalitatea și autenticitatea tuturor documentelor prezentate în original și/sau copie în vederea participării la procedură; Analizarea documentelor prezentate de ofertanți de către comisia de evaluare nu angajează din partea acesteia nicio răspundere sau obligație față de acceptarea acestora ca fiind autentice sau legale și nu înlătură răspunderea exclusivă a ofertantului sub acest aspect. În acest sens, operatorii economici care, fie nu prezintă sau prezintă informații parțiale cu privire la propria lor situație privind incidența motivelor de excludere sau îndeplinirea criteriilor de calificare și selecție sau care se fac vinovați de declarații false în conținutul informațiilor transmise la solicitarea autorității/entității contractante vor fi respinși, cu aplicarea în mod corespunzător a dispozițiilor/consecințelor legale incidente.

Pentru transmiterea ofertei în SEAP documentele care compun oferta vor fi semnate cu semnătură electronică extinsă, bazată pe un certificat calificat, eliberat de un furnizor de servicii de certificare acreditat în condițiile legii și încărcate în SEAP în secțiunile specifice disponibile în sistemul informatic. După înscrierea în procedură ofertanții pot depune oferta în SEAP în ecranul de vizualizare al procedurii. 

Documentele care compun oferta vor fi încărcate în secțiunile special dedicate din cadrul sistemului electronic la adresa https://e-licitatie.ro/pub prin urmarea pașilor descriși în manualul de utilizare. 

Documentele solicitate de la potențialii ofertanți sunt: 
1) Garanția de participare 
2) DUAE (răspuns) pentru toți operatorii economici implicați în procedură (ofertant individual, membru al unei asocieri, subcontractant, terț susținător); 
3) Acordul de asociere, semnat de toți membrii asocierii [doar în cazul unei Asocieri]; 
4) Împuternicire din partea fiecărui membru al asocierii pentru aceeași persoană, autorizând persoana desemnată să semneze oferta și să angajeze Ofertantul în procedura de atribuire [doar în cazul unei Asocieri]; 
5) Angajament al terțului susținător (angajament necondiționat) cu privire la susținerea financiară a ofertantului în ceea ce privește îndeplinirea criteriilor referitoare la situația economică și financiară și anexele acestuia constând în documentele transmise operatorului economic ofertant de către terțul/terții susținător/susținători, din care rezultă modul efectiv în care aceștia din urmă asigură îndeplinirea angajamentului de susținere [dacă este cazul]; 
6) Angajament al terțului susținător (angajament necondiționat) cu privire la susținerea tehnică și profesională a ofertantului în ceea ce privește îndeplinirea criteriilor referitoare la capacitatea tehnică și/sau profesională și anexele acestuia constând în documentele transmise operatorului economic ofertant de către terțul/terții susținător/susținători din care rezultă modul efectiv în care aceștia din urmă asigură îndeplinirea angajamentului de susținere [dacă este cazul]; 
7) Acordul de subcontractare/acordurile de subcontractare pentru subcontractanții cunoscuți la momentul depunerii ofertei [dacă este cazul]; 
8) Propunerea tehnică cu anexe; 
9) Propunerea financiară cu anexe; 
10) Alte documente stabilite prin documentația de atribuire: 
În cazul în care ofertantul este un operator economic individual și reprezentantul care semnează oferta este altul decât persoana desemnată în DUAE ca împuternicită să reprezinte operatorul economic pentru scopul acestei proceduri, ofertantul va prezenta o împuternicire scrisă, care va include informații detaliate privind reprezentarea, în original. 
În cazul unei asocieri, împuternicirea scrisă din partea fiecărui membru al asocierii, inclusiv a liderului pentru aceeași persoană/aceleași persoane prin care aceasta este autorizată/acestea sunt autorizate în calitate de semnatar/semnatari al/ai ofertei să implice ofertantul (în calitate de asociere) în procedura de atribuire. 
La transmiterea ofertei în SEAP, separarea informațiilor tehnice de cele financiare și încărcarea lor în rubricile special dedicate este obligatorie. 

D) Retragerea, înlocuirea și modificarea ofertelor 
Sistemul electronic de achiziții publice oferă operatorilor economici posibilitatea de a-și retrage, înlocui și modifica oferta înainte de termenul limită pentru primirea ofertelor stabilit în anunțul de participare. 
De asemenea, „Oferta de preț” poate fi redepusă în SEAP până la termenul-limită pentru depunerea ofertei. Prin excepție, în cazul în care nu este posibil din motive tehnice atribuite operatorului SEAP și Autoritatea Contractantă se va afla în imposibilitatea de a utiliza mijloacele electronice pentru derularea acestei proceduri, ofertanții își pot modifica, retrage sau înlocui oferta înainte de termenul-limită pentru primirea ofertelor, stabilit în anunțul de participare. În această situație, un ofertant își poate retrage, înlocui sau modifica oferta înainte de termenul-limită prin trimiterea unei notificări scrise, semnate corespunzător de către un reprezentant autorizat al ofertantului (dacă este cazul, ofertantul va include o copie a împuternicirii pentru reprezentant). Notificarea scrisă va fi însoțită de oferta care înlocuiește sau modifică oferta depusă. 
Nicio ofertă nu poate fi înlocuită sau modificată după termenul-limită pentru primirea ofertelor. 
După expirarea termenului limită stabilit pentru depunerea ofertelor, operatorul economic nu are dreptul de a-și retrage sau de a-și modifica oferta în alte condiții decât cele expres reglementate de legislație în acest sens și probării circumstanțelor respective, sub sancțiunea excluderii acestuia de la procedura pentru atribuirea contractului și executarea garanției de participare. 
Niciun cost suportat de operatorul economic pentru pregătirea și depunerea ofertei nu va fi rambursat. Toate aceste costuri vor fi suportate integral de către ofertanți, indiferent de rezultatul aplicării procedurii de atribuire.

[bookmark: _Toc243400831]Modul de prezentare a propunerii tehnice 

Propunerea tehnică se va prezenta la rubrica special prevăzută în S.E.A.P. în acest sens, respectiv “Documente de ofertă tehnică” și “Factori de evaluare” și va include: 
i. Formularul de Propunere Tehnică, incluzând toate informațiile solicitate 
(Formularul nr. 3 cu anexe) din Secțiunea V Formulare a Documentației de atribuire; 
ii. Documentele tehnice care nu conțin informații legate de prețuri. 

Toate informațiile din cadrul propunerii tehnice vor trebui să fie relevante în raport cu obiectul contractului, respectiv să reflecte propria abordare propusă de ofertant referitoare la modul în care se vor realiza activitățile stabilite și se vor atinge rezultatele vizate prin implementarea proiectului ANFP, prin raportare la necesitățile, obiectivele și constrângerile autorității contractante, astfel cum au fost explicitate acestea în cadrul caietului de sarcini. 

Prestatorul va trebui să descrie în cadrul ofertei, detaliat, metodele folosite în cadrul contractului, principalele activități legate de organizarea contractului, experții cheie, programul și livrabilele. Descrierea trebuie să fie suficient de clară și concretă astfel încât să se poată identifica rezultatele pentru fiecare activitate. 

În acest scop, pornind de la propria expertiză a ofertantului în domeniul contractului ce urmează să fie atribuit și prin raportare la necesitățile, obiectivele și constrângerile autorității contractante, astfel cum au fost acestea descrise în cadrul caietului de sarcini, propunerea tehnică va cuprinde informații relevante privind abordarea propusă de ofertant pentru execuția contractului și va include cel puțin următoarele informații: 
1) Rezumat care sa includă elementele esențiale ale Propunerii Tehnice, să evidențieze avantajele competitive ale acesteia: 
2) Abordarea și metodologia propuse pentru prestarea serviciilor, datele de intrare și datele de ieșire pentru activitățile din cadrul Contractului cu subcapitolele:

a)  – Înțelegerea obiectului
Ofertantul va descrie:
· obiectivele;
· grupul țintă;
· rezultatele;
· principalele provocări;
· modul în care serviciile contribuie la obiective.

b) – Metodologia de coaching
Ofertantul va descrie:
· metodologia;
· etapele;
· structura unei sesiuni;
· instrumentele;
· platforma online utilizată inclusiv regulile de utilizare și securitate;
· stabilirea obiectivelor;
· monitorizarea progresului;
· închiderea procesului.

c) – Organizarea programului
· alocarea celor 20 de participanți;
· repartizarea la cei 5 coachi;
· programarea;
· reprogramarea;
· continuitatea;
· înlocuirea coachului.

d)  – Evaluare
· evaluare inițială;
· evaluare intermediară;
· indicatori;
· agregarea rezultatelor.
· certificare.

e) – Workshop
· obiective;
· agendă;
· metodologie;
· facilitare;
· rezultate.

f)– Ghid
· structură;
· metodologie de elaborare;
· surse;
· validare;
· diseminare.

g)  – Managementul contractului
· responsabilități;
· comunicare;
· raportare;
· managementul riscurilor.

h) – GDPR și confidențialitate
· separarea datelor;
· acces;
· stocare;
· ștergere;
· incidente.

3) Personalul propus și managementul realizării serviciilor
4) Infrastructura care va fi utilizată în realizarea activităților în cadrul Contractului 
5) Măsuri aplicabile de Ofertant pe perioada Contractului pentru asigurarea îndeplinirii obligațiilor din domeniul social și al relațiilor de muncă ce derivă din îndeplinirea obiectului Contractului 
6) Informații cu privire la eventuale modificări ale operatorului economic Ofertant 
Propunerea tehnică va cuprinde suplimentar: descrierea instrumentelor de diagnoză și evaluare (structură, scorare, exemplu de itemi) și corespondența cu EU Competency Framework/Anexa 8 la Codul administrativ; prezentarea platformei online și modul de îndeplinire a cerințelor de securitate; 
7) Anexe
· Documentele experților și matricea de conformitate
· Graficul Gantt 
· „Declarație privind respectarea prevederilor regulamentului general de protecția datelor cu caracter personal” – Formularul 10
· Declarație privind acceptarea condițiilor contractuale” – Formularul 11
· „Declarație privind respectarea condițiilor de mediu, social și cu privire la relațiile de muncă” – Formularul 12 
Evidențierea aspectelor care vor face obiectul evaluării tehnice, în conformitate cu factorii de evaluare stabiliți. Se vor preciza inclusiv valorile/informațiile referitoare la locul din cadrul ofertei unde se regăsesc documentele/secțiunile aferente factorilor de evaluare ai propunerii tehnice. În acest sens, ofertanții vor preciza cel puțin informațiile referitoare la locul (la nivel de număr pagină, capitol) din cadrul ofertei unde se regăsesc informațiile/documentele în baza cărora se vor aplica factorii de evaluare stabiliți, în conformitate cu criteriul de atribuire utilizat

Ofertanții trebuie să indice și să dovedească în cuprinsul ofertei care informații din propunerea tehnică, elemente din propunerea financiară și/sau fundamentări/justificări de preț/cost sunt confidențiale întrucât sunt: date cu caracter personal, secrete tehnice sau comerciale sau sunt protejate de un drept de proprietate intelectuală. Informațiile indicate de ofertanți din propunerea tehnică, elemente din propunerea financiară și/sau fundamentări/justificări de preț/cost ca fiind confidențiale trebuie să fie însoțite de dovada care le conferă caracterul de confidențialitate, în caz contrar nefiind aplicabil caracterul confidențial. Cu excepția eventualelor constrângeri de natură tehnică și/sau legală, în cazul în care vor exista limitări, condiționări sau restricții impuse de ofertant în raport cu cerințele caietului de sarcini, oferta va fi declarată ca fiind neconformă. Specificațiile tehnice aferente caietului de sarcini reprezintă cerințe minimale referitoare la nivelul calitativ, tehnic și de performanță, scop în care soluțiile ofertate în cadrul propunerii tehnice pot face referire la atingerea unor niveluri superioare. 

În cazul în care pe parcursul îndeplinirii contractului se constată faptul că nu sunt respectate elemente ale propunerii tehnice (sunt inferioare sau nu corespund cerințelor prevăzute în caietul de sarcini), autoritatea contractantă își rezervă dreptul de a denunța unilateral contractul ori de a solicita sistarea prestării serviciilor până la remedierea situației constatate. 

Ofertanții au libertatea de a-și prevedea propriile metodologii de prestare a serviciilor cu condiția respectării cerințelor cantitative (acolo unde există o astfel de obligativitate) și calitative prevăzute în caietul de sarcini sau, după caz, a actelor normative în vigoare care reglementează prestarea unor asemenea activități. În acest sens, ofertanții trebuie să aloce în graficul de implementare a contractului timpi suficienți de verificare și validare din punct de vedere cantitativ și calitativ a serviciilor prestate în cadrul contractului. 

Nu se admite copierea în tot sau în parte a caietului de sarcini în cadrul propunerii tehnice, ofertanții având obligația de a proba conformitatea ofertei cu cerințele acestuia prin prezentarea propriei abordări/metodologii asupra modului de îndeplinire a contractului și de rezolvare a eventualelor dificultăți legate de îndeplinirea acestuia, prin raportare la conținutul propunerii tehnice mai sus menționat. 

Autoritatea contractantă își rezervă dreptul de a analiza și verifica conformitatea propunerilor/activităților ofertate/propuse de operatorii economici în cadrul factorilor de evaluare ai ofertelor din punctul de vedere al îndeplinirii cerințelor solicitate prin caietul de sarcini, cu scopul protejării acesteia împotriva ofertelor ce conțin propuneri/activități care intră în contradicție cu specificațiile tehnice stabilite și/sau care nu pot fi fundamentate. Ofertele care nu pot fi fundamentate din punct de vedere tehnic, logistic și a resurselor prevăzute în ofertă, de natură să nu asigure satisfacerea cerințelor din caietul de sarcini, vor fi respinse ca neconforme.

Propunerea tehnică va fi însoțită de Formularul - Declarație pe proprie răspundere prin care ofertantul confirmă că la elaborarea ofertei a ținut cont de obligațiile relevante din domeniile mediului, social și al relațiilor de muncă pe toată durata de îndeplinire a contractului de servicii, în conformitate cu prevederile art. 51 din Legea nr. 98/2016 privind achizițiile publice, cu modificările și completările ulterioare. 

Instituțiile competente de la care operatorii economici pot obține informații referitoare la reglementările cu privire la condițiile de muncă și protecția muncii sunt: Ministerul Muncii și Solidarității Sociale, Ministerul Sănătății, Inspecția Muncii.

[bookmark: _Toc243400832]Modul de prezentare a propunerii financiare 

Propunerea financiară va cuprinde prețul total ofertat, valoare fără TVA care se completează în sistemul electronic SEAP rubrica special dedicată „Oferta financiară”, precum și următoarele documente: 
1) Formularul de Propunere Financiară (conform formularului pus la dispoziție de autoritatea contractantă cu anexa), incluzând toate informațiile solicitate; 
2) Documentele de fundamentare a prețului, dacă este cazul. 
Ofertantul va elabora propunerea financiară astfel încât aceasta să furnizeze toate informațiile necesare cu privire la diversele condiții financiare și comerciale legate de formarea prețului ofertat (cum ar fi prețuri unitare aplicabile, exprimate în lei, fără TVA), astfel încât să se poată proba asigurarea realizării tuturor activităților, cel puțin la nivelul calitativ solicitat prin caietul de sarcini, în marja prețului ofertat. Totodată, în vederea analizării propunerilor financiare aparent neobișnuit de scăzute în raport cu serviciile care constituie obiectul contractului, intră în obligația ofertanților să demonstreze, la prima cerere scrisă a comisiei de evaluare, faptul că au prevăzut în cadrul ofertei resurse financiare suficiente pentru a îndeplini toate activitățile ce trebuie întreprinse de aceștia pentru a-și îndeplini în mod corespunzător obligațiile în cadrul contractului. 

	Nr.
Crt.
	Servicii 
	UM
	Cant.
	Preț
unitar
lei
	Valoare
lei fără
TVA
	Valoare 
lei cu TVA

	1
	Diagnoza inițială
	buc
	1
	
	
	

	2
	Pachet coaching individual online 
(20 participanți);

	
pachet
	20
	
	
	

	3
	Workshop online
	buc
	1
	
	
	

	4
	Ghid de bune practici – în format electronic
	buc
	1
	
	
	

	
	TOTAL
	
	




Propunerea financiară are caracter obligatoriu, din punctul de vedere al conținutului pe toată perioada de valabilitate stabilită de către autoritatea contractantă și asumată de ofertant. Cu excepția erorilor aritmetice, astfel cum sunt acestea definite la art. 134 alin. (10) din Anexa la H. G. nr. 395/2016, nu vor fi permise alte omisiuni, necorelări sau ajustări ale propunerii financiare. Prin erori aritmetice în sensul acestor dispoziții se înțeleg inclusiv următoarele situații: 

a) în cazul unei discrepanțe între prețul unitar și prețul total, va fi luat în considerare prețul unitar, iar prețul total va fi corectat în mod corespunzător; 
b) dacă există o discrepanță între litere și cifre, va fi luată în considerare valoarea exprimată în litere, iar valoarea exprimată în cifre va fi corectată corespunzător. 

În vederea comparării unitare a ofertelor, se solicită ca toate prețurile să fie exprimate în cifre cu cel mult două zecimale. Niciun fel de cereri și pretenții ulterioare ale ofertantului legate de ajustări de prețuri, determinate de orice motive (cu excepția situațiilor prevăzute explicit în documentația de atribuire și/sau prin dispozițiile legale aplicabile), nu pot face obiectul vreunei negocieri sau proceduri litigioase între părțile contractante.

[bookmark: RevCap13][bookmark: _Toc243400833]METODOLOGIA DE EVALUARE A OFERTELOR PREZENTATE
 
Criteriul de atribuire pentru stabilirea ofertei celei mai avantajoase din punct de vedere economic este „cel mai bun raport calitate-preț”, în aplicarea art. 187 alin. (3) lit. a) din Legea nr. 98/2016 privind achizițiile publice, cu modificările și completările ulterioare.
Factorii de evaluare utilizați:

Prețul ofertei- 40%
Componenta tehnică -60%

Anexa 1. Fișa de evidență a sesiunii de coaching
	Câmp
	Completare

	Contract nr. / data
	

	codul participantului
	

	Numele și prenumele participantului
	

	Coach
	

	Numărul sesiunii (1–10) / follow-up
	

	Data; ora de început / de sfârșit; durata efectivă (minute)
	

	Format și platformă
	

	Reprogramare (da/nu; motiv)
	

	Obiectivul PID abordat (nr.)
	

	Semnătura coachului / confirmarea participantului
	



Anexa 2. Fișa-sinteză a planului individual de dezvoltare
	Nr.
	Obiectiv de dezvoltare (SMART)
	Competența vizată
	Indicator de progres observabil
	Termen

	1
	
	
	
	

	2
	
	
	
	

	3
	
	
	
	



Anexa 3. Chestionar de satisfacție a participantului (scala 1–5)
– Obiectivele parcursului au fost relevante pentru activitatea mea profesională.
– Diagnoza inițială și feedbackul 360° m-au ajutat să îmi înțeleg punctele forte și nevoile de dezvoltare.
– Coach-ul a creat un climat de încredere și de confidențialitate.
– Coach-ul a demonstrat competență profesională.
– Sesiunile au fost bine organizate (programare, durată, punctualitate).
– Formatul sesiunilor a fost adecvat.
– Am aplicat la locul de muncă acțiuni stabilite în sesiuni.
– Am observat schimbări în modul în care îmi îndeplinesc atribuțiile.
– Am progresat în atingerea obiectivelor din PID.
– Aș recomanda acest program colegilor.
– Întrebare deschisă: ce ați schimba pentru o ediție viitoare?
Anexa 4. Elementele minime ale acordului de coaching
	Element
	Conținut minim

	Scopul
	Obiectivele PID agreate; precizarea că sesiunile nu reprezintă evaluare a performanței profesionale

	Roluri
	Coach-ul facilitează și nu oferă consultanță; participantul își asumă acțiunile

	Confidențialitate
	Ce rămâne confidențial, ce se comunică AC, limitele confidențialității

	Organizare
	Numărul și durata sesiunilor, formatul, regulile de programare, reprogramare și absență

	Date personale
	Informarea conform art. 13 GDPR; interdicția înregistrării

	Etică și sesizări
	Codul etic aplicabil; dreptul de a solicita schimbarea coachului; modul de sesizare

